הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 15, 2023-05-01 00:00

מיכאל ביטון: בוקר טוב, הבוקר יזמנו דיון דחוף בסוגיית קיצוץ התקציב למיגון הצפון

מיכאל ביטון:  בפתח הדברים אני רוצה להדגיש שאתמול הייתה רעידת אדמה קטנה, אבל סוגיית רעידות האדמה בפני עצמן לא מטופלות באופן סדור ורציני, ולראייה מכתבו של שר הביטחון גלנט ללשכת ראש הממשלה, על כך שיש לעשות סדר ולהקים צוות עבודה משותף בסוגיית ההכנה לרעידות אדמה

מיכאל ביטון:  הדבר הזה חמור שבעתיים שכן מבנים רבים בישראל, קרוב ל-80,000 בנייני מגורים מעל שלוש קומות ומספר אלפי מבני ציבור, כולם בסכנת קריסה ולא מוגדרים כעמידים לרעידת אדמה

מיכאל ביטון:      הטיפול במבנים האלה מתנהל בעצלתיים, מכירת הבניינים הללו נעשתה לאורך השנים על ידי חברות ציבוריות, לאנשים פרטיים, ללא ידיעה שהמבנים הללו לא יעמדו בקונסטרוקציה הקיימת לרעידות אדמה

מיכאל ביטון:  לא רק שאין תקציבים משמעותיים בתקציב המדינה להתמודד עם רעידת אדמה, אלא שאנחנו גם לא מצליחים לבנות מנהלת של משרדי ממשלה שבעבר הוביל אותה משרד ראש הממשלה, ומשרד הביטחון מרים ידיים בנושא הזה

מיכאל ביטון:      מדינה שיודעת לשלוח משלחות לעולם לטורקיה, להתמודד עם רעידות אדמה ולעשות מעשים נכונים וגדולים, לא יודעת להתכונן ליום החמור הזה

מיכאל ביטון:  אופיין של רעידות האדמה שהן באות בגלים של עשרות שנים, של מאה שנה, אבל בסוף רעידות האדמה מגיעות, ומדינה שלא תיערך תעשה ועדות חקירה מדוע לא נערכנו?     אני קורא לראש הממשלה ושר הביטחון לקיים דיון דחוף, גם בממשלה וגם בקבינט, כי הסוגייה הזאת היא סוגיה של אסון לאומי, ויש לעסוק בה גם בהיבט של קבינט, ולבנות את צוות הפעולה ולהתחיל לתקצב באופן שיטתי את ההכנה לרעידות האדמה

מיכאל ביטון:      הבשורה שהבאנו למיגון לצפון, היה לי את הכבוד כשר במשרד הביטחון להזיז את העגלה התקועה של מיגון הצפון

מיכאל ביטון:  הראשון שתקצב את מיגון לצפון זה השר ליברמן, אבל הוא סיים את תפקידו וללא תקציב מדינה בעצם הוא בנה תוכנית, אבל ללא תקציב פעולה

מיכאל ביטון:  בשנה ללא תקציב מדינה במשרד הביטחון מצאנו 100 מיליון יתרות שלנו והתחלנו לבצע את מיגון לצפון

מיכאל ביטון:      בממשלה הקודמת כבר השקענו מאות מיליונים במיגון לצפון, אנחנו רואים את הפירות של זה בקריי שמונה, ואנחנו עוסקים גם בהכנת המבנה לרעידת אדמה, ומרוויחים גם את ההכנה וההגנה מפני טילים, וגם ביסוס של חלק מהמבנים לרעידות אדמה

מיכאל ביטון:  ככה צריך לעשות

מיכאל ביטון:  סינרגיה בין משרד השיכון לביטחון, לפנים ולגופים אחרים ולרשויות המקומיות

מיכאל ביטון:  גם ביטלנו את ההשתתפות העצמית של משפחות, לא ראינו לנכון שבעוטף עזה ושדרות כשמיגנו את הבתים לא הייתה השתתפות עצמית, וביטלנו את הדרישה של האוצר להשתתפות עצמית בצפון

מיכאל ביטון:      כשאנחנו קוראים את תקציב המדינה החדש, אנחנו רואים שמוקצים למיגון לצפון 70 מיליון לביצוע ו-100 מיליון להתחייבויות, מותנות

מיכאל ביטון:  דהיינו, 50 שנים למגן את הצפון

מיכאל ביטון:  כי האומדן של מיגון לצפון הוא 5 מיליארד, והרעיון המקורי היה 500 מיליון בכל שנה

מיכאל ביטון:  ובשביל ההגינות, אף ממשלה לא שמה 500 מיליון, אבל שמנו כמה מאות מיליונים כבר ואנחנו נקבל את הנתונים עכשיו

מיכאל ביטון:  ואם יורדים ל-70 מיליון או 100 מיליון אנחנו מאטים את המיגון ל-50 שנים

מיכאל ביטון:  האם אנחנו יודעים מה יקרה פה בעוד 50 שנים? האם זאת התשובה? האם זאת האחריות שלנו כלפי אזרחי ותושבי הצפון?     סדר הדיון יכלול סקירה של משרד הביטחון

מיכאל ביטון:  מה בוצע בפועל? יחידות, מספרים

מיכאל ביטון:  כמה תקציבים בוצעו? לאחר מכן האוצר, מה היה הרציונל לתקצוב של 70-80? ולאחר מכן ראשי רשויות, חברי כנסת וכל מי שמשתתף יוכל להוסיף את שלו

מיכאל ביטון:  אבל דבר ראשון סקירה מלאה של משרד הביטחון, מהקמת המנהלת, ביצוע בפועל, התחייבויות, תקציבים שהושקעו עד היום

מיכאל ביטון:  כמה מתוך תקציבי מיגון לצפון הם תקציבים תוספתיים ממשלתיים? כמה נצבעו בסעיפי מיגון קודמים של הממשלה שהיו כבר בתקציבי המדינה? את כל הנתונים הללו אנחנו רוצים מנציגי משרד הביטחון וצה"ל, בבקשה

ענת גולן: שלום כבוד יושב הראש, ענת גולן מאגף תקציבים של משרד הביטחון

ענת גולן:  אני אתייחס לפן התקציבי של השאלות שלך

ענת גולן:  כפי שציינת את המספרים, כ-350 מיליון שקלים באמת הושקעו, אותם 100 מיליון שציינת בתחילת דבריך, ו-250 מיליון שקלים נוספים הוקצו בשנה שעברה לטובת הנושא של מגן העורף

מיכאל ביטון: זאת אומרת ב-2022 בתקציב המדינה הופיעו 250 מיליון?     

ענת גולן: נכון מאוד

ענת גולן:  מבחינת ההתחייבויות, הן מתחלקות לשלושה רכיבים מרכזיים, מיגון לצפון, מיגון פרטי, כמעט מעל 170 מיליון שקלים, זה כלל 21 יישובי אפס עד אחד

ענת גולן:  החלק השני, מיגון ציבורי בצפון

מיכאל ביטון: ענת, את אומרת מיגון העורף, ואנחנו עוסקים במגן לצפון

מיכאל ביטון:  זה הנושא שלנו בשיחה, אז יש הבדל במספרים? כי אנחנו מדברים על החלטת ממשלה, החלטת קבינט, עוד בזמנה, לא יודע, הייתה סודית, אני לא יודע מה נשאר סודי בדבר הזה, אם אין תקציב מה סודי? אבל סודי בלי תקציב

מיכאל ביטון:  בכל מקרה אנחנו מדברים על כסף שהלך לצפון, בסדר? זה חשוב הדיוק הזה

ענת גולן: אני מבינה את החידוד, אבל ספציפית, החלטה ב'-302 מתייחסת לכל מגן העורף, כלומר לכל הרכיבים, לא רק הצפוניים

מיכאל ביטון: כוללת גם את?     

ענת גולן: את עוטף עזה גם, ולכן אני מתייחסת לכל הנתונים

מיכאל ביטון: בהחלטה של אז של הקבינט?     

ענת גולן: כן

מיכאל ביטון: אוקיי, בסדר תמשיכי

ענת גולן: ולכן אני אתייחס, אני אתייחס רק לשני החלקים הראשונים לבקשתך

ענת גולן:  אז מיגון הצפון במיגון הפרטי כפי שציינתי, ומיגון ציבורי מרכיבי ביטחון, מיגון מוסדות חינוך

מיכאל ביטון: רגע סליחה, אני בלבלתי אותך, אנחנו מתמקדים באותה החלטה בקבינט למיגון?     

ענת גולן: כן

מיכאל ביטון: היא נקראה מיגון העורף או מיגון הצפון? אני זוכר שנקראה מיגון הצפון

קריאה: מגן הצפון

מיכאל ביטון: שם התוכנית הייתה מגן הצפון

מיכאל ביטון:  אבל את טוענת שבתוך ההחלטה אפשרו השקעה גם במיגון בעוטף עזה?     

ענת גולן: מבחינת התוכנית, התוכנית היא הסתכלות על כל מדינת ישראל מבחינת האיומים

ענת גולן:  ספציפית אני לא אפרט, שוב, כפי שציינת החלטה כי ההחלטה היא מסווגת בסיווג סודי והיא לא בפניי

מיכאל ביטון: כן

ענת גולן: אבל בהכרות המקצועית שלי עם הנושא, אני מבינה שההחלטה נוגעת לכלל המרחבים המאוימים בהקשר הזה

מיכאל ביטון: אז ב-2022 היו 100 מיליון שמצאנו, שגירדנו, בשנה ללא תקציב למשרד הביטחון, זה מה שעשינו ובאמת אני מודה לשר הביטחון שגיבה אותי במהלך הזה מול האוצר

מיכאל ביטון:  ו-250 מיליון שהוקצו ב-2022?     

ענת גולן: כן

ענת גולן:  אז אלו שני הרכיבים המשמעותיים

ענת גולן:  לגבי המיגון הציבורי זה כ-50 מיליון שקלים

ענת גולן:  כלומר, אלו התקציבים שכבר - - - מבחינתנו, הם במימוש

מיכאל ביטון: מה זה ה-50?     

ענת גולן: המיגון הציבורי

מיכאל ביטון: תוספת ל-250?     

ענת גולן: זה כחלק מאותם 250

מיכאל ביטון: בתוך ה-250?     

ענת גולן: כן, לגמרי

מיכאל ביטון: כן, ההחלטה כללה גם מבנים פרטיים וגם ציבוריים

ענת גולן: אכן כן

ענת גולן:  זה מבחינת התקציבים

מיכאל ביטון: זו הקצאת תקציב?     

ענת גולן: כן

מיכאל ביטון: כשאתם הגשתם לתקציב המדינה לסעיף זה, ל-2023-2024 מה ביקשתם? מה היה הרציונל שלכם כשעמדתם מול האוצר?     

ענת גולן: מבחינת הרציונל כן הצגנו את הצורך המלא כפי שציינת אותו, ובהסתכלות על כ-500 מיליון שקלים בממוצע לשנה

ענת גולן:  אבל מהעבודה המשותפת שעשנו וכחלק מהסתכלות רב שנתית על הנושא, הבנו שנכון יותר להקצות את התקציבים בצורה של הרשאה להתחייב ופחות במימון, מאחר והאופן שבו התקציבים ממומשים בתחומים של בניה, הם גורמים לזה שהתשלומים בפועל לספקים הם חוצים שנים

מיכאל ביטון: אבל ההרשאה להתחייב עדיין יכולה להיות גדולה יותר, ברור שביצוע של פרויקט פיזי יכול להיות פרוס על יותר משנה

מיכאל ביטון:  אבל היקף ההתחייבות השנתית יכול להיות גבוה יותר

ענת גולן: לכן רצינו להפנות את ההקצאה של המשאבים יותר לתחום ההרשאה להתחייב ופחות לתחום המימון, בדיוק מהסיבה הזאת

מיכאל ביטון: אבל כמה ביקשתם וכמה קיבלתם? ומה עמדתכם האסטרטגית? מה המשמעות של הסכום שקיבלתם?     

ענת גולן: ביקשנו, כפי שציינתי כ-500 מיליון שקלים ממוצע לשנה

ענת גולן:  מניתוח שעשינו ביחד עם משרד האוצר לראות איך אנחנו מביאים כסף רלוונטי שפוגש גם את הביצועים בפועל של התוכניות, אנחנו ראינו לנכון, ביחד עם משרד האוצר להקצות יותר תקציבים בכלי של הרשאה להתחייב ופחות במימון

ענת גולן:  לדוגמה ה-250 מיליון של שנה שעברה, ברובם לא שולמו עדיין לספקים

מיכאל ביטון: לא שולמו, אבל הם משוריינים, הכסף הזה הלך?     

ענת גולן: משוריינים עד כדי מהסיבה הפשוטה, שבמעבר בין שנים הורה קיצוץ להתחייבויות האלה, ולכן תהיה בעיה, וזה פוגע דה-פקטו בתוכניות

אלון שוסטר: אבל יושב הראש שואל לגבי התקצוב, ולא לגבי הקטע החשבי של איך

מיכאל ביטון: את יודעת אני ושוסטר בוגרי משרד הביטחון, אז תרגילים בתקציב משרד הביטחון אנחנו גם מכירים

מיכאל ביטון:  ולהגיד לכם משהו עצוב? אחוז הביצוע של תקציבי הביטחון, שזה נקרא 15 או משהו? 15 זה הביטחון, עוד כמה, שם זה 100% ביצוע, 100% פלוס

מיכאל ביטון:       כשבאנו ראינו שאחוז הביצוע בתקציב 16, שהוא יותר אזרחי, מיגוני, עורף, מרכיבי ביטחון, 60%, 70%, שם מצאנו את ה-100 מיליון בגלל שהיה תת ביצוע

מיכאל ביטון:  ואז יש חשב שיש לו כוח על תקציב 16 ואין לו הרבה כוח על תקציב 15, אז הוא בולם הוצאות של 16, את ההוצאות האזרחיות, ובהתחשבנות מול האוצר לא מקבלים את כל היתרות לשנה הבאה, ואז יהיה חסר

מיכאל ביטון:       אז את אומרת לא רק שתוקצבו 250, לא שולמו, וחלקם לא משוריינים אז אולי יילקחו ולא יוחזרו, אם אני מבין נכון ואת צריכה לנקוב את המספר, ועל זה יוסיפו אולי 100 להתחייבויות?     

ענת גולן: אני אחדד

ענת גולן:  פה הסיפור החשבונאי פוגש את המציאות בצורה מאוד מאוד משמעותית, ולכן אני מתעכבת על הנקודה הזאת, כי זו אחת ההבנות המשותפות שהיו לנו יחד, כיצד, מה שנקרא, לאפשר מסילות ארוכות טווח לפתרון של הסוגייה הזו?     מה שקורה במצב הזה זה שאנחנו באים וחותמים התחייבויות על כל הסכום בגלל הרצון שלנו לבוא ולקדם את הסוגייה הזאת, אבל מאחר וקצב התשלומים מול הספקים הוא כזה שלא פוגש את אותה שנת תקציב, והמציאות היא שבמעבר בין שנים, אותם הכספים, שכבר מחויבים כפי שציינתם, הם מקוצצים בקיצוצים רוחביים שעליהן מחליטה הממשלה, ולכן זה יוצר בעיה, וגיבנת בהתנהלות

מיכאל ביטון: אבל אנחנו רוצים פחות מילים ויותר מספרים

מיכאל ביטון:  את את"ק נכון?     

ענת גולן: כן

מיכאל ביטון: היו לכם 250 לביצוע ב-2022?     

ענת גולן: נכון

מיכאל ביטון: ניתנו התחייבויות בהיקף של כמה מתוך ה-250?     

ענת גולן: מעל 90%

מיכאל ביטון: מעל 90%? אז אולי יישארו שם 10% שלא תקבלי אותם חזרה לשנה הבאה?     

ענת גולן: גם מתוך המחויב, חלק יקוצץ במעבר בין שנים

מיכאל ביטון: יקוצץ?      

ענת גולן: כן

מיכאל ביטון: וימומן מה-100 האלה מההתחייבויות עכשיו?     

ענת גולן: שוב, מהתוכנית של הסעיף

מיכאל ביטון: מאיפשהו? אבל זאת התחייבות חשבית שלכם?     

ענת גולן: נכון

מיכאל ביטון: זאת אומרת אם מתוך 250 מיליון יש 90% התחייבויות, שזה בערך 220-230 מיליון, זה ישולם? יבוצע?     

ענת גולן: כן

מיכאל ביטון: אבל ייקחו לכם ממקום אחר את הכסף הזה?     

ענת גולן: זאת בדיוק הסיבה שרצינו לשנות את השיטה

ענת גולן:  אתה בדיוק מחדד את הבעיה באופן שבו שמים מנות חד שנתיות לטובת קידום של הנושא הזה, ובסוף הן נכנסות לתהליך הרב שנתי של המימוש של התקציב 

ענת גולן:  ולכן לנו מאוד היה חשוב מספרית, לבוא ולשים תקציב - - -     

מיכאל ביטון: אז אני מבין, אז עכשיו יותר אמיתי להגיד בוצעו וישולמו 220-230 שנה קודמת, ועכשיו קיבלנו הרשאה להתחייבות על 100, זה ההבדל בין המספר 70 ל-100 בתקציב, הרשאה להתחייבויות של 100 - -     

ענת גולן: נכון

מיכאל ביטון: - - ויכול להיות שמתוך ה-100 האלה, 20-30 ילכו בשנה קודמת בכלל, לא לתוספתי?     

ענת גולן: זה תלוי בקצב התשלומים מול הספקים

מיכאל ביטון: אבל יכול להיות, תיאורטית, שמתוקצב בשנה הבאה למגן את הצפון פחות מ-100

מיכאל ביטון:  כי חלק ילכו להתחייבויות שבוצעו כבר?     

ענת גולן: אותם ה-100 ילכו להתחייבויות חדשות לגמרי

מיכאל ביטון: לא, אבל מה עם ה-20-30 שחסרים לך שם?     

ענת גולן: אנחנו צריכים לראות מימונית איך אנחנו פורסים את זה     

מיכאל ביטון: ומאיפה תיקחו? ואם יהיה חסר? זה הולך לאותו סעיף, מימונית

ענת גולן: אני מסכימה איתך, רק כפי שציינת אחוזי הביצוע בסעיף הזה הם 60% לאורך השנים - - -     

מיכאל ביטון: אני לא רוצה שנעשה דקדוקי ראיית חשבון בוועדה, אני רוצה שנשאר ממוקדים

מיכאל ביטון:  כרגע בוצעו 220-230 בשנה שעברה, שזה היקף טוב, לא 500 מיליון כמו שרצינו אבל חצי מהסכום

מיכאל ביטון:  בשנה הבאה יש עננה בין 70-100 מיליון שיוכלו להיות מבוצעים עבור המיגון לצפון שבתוכו אולי גם כלולים מרכיבי עורף נוספים

מיכאל ביטון:  והדבר הזה הוא חמור, זאת הבעיה בעצם

אריאל גלבוע: כבוד יושב הראש, אפשר להתייחס? אריאל ממשרד האוצר

מיכאל ביטון: בטוח

מיכאל ביטון:  אתה חושב שלא תתייחס? נראה לך?     

אריאל גלבוע: אני אשמח להתייחס

מיכאל ביטון: אתה פה הכוכב של הדיון

מיכאל ביטון:  יש עוד מישהו ממשרד הביטחון או ממנהלת המיגון שרוצה להסביר לנו את המשמעויות האסטרטגיות הביטחוניות של ההיקפים האלה? ואת הבעיה הנובעת מזה? כי את המספרים הבנו, אני לא צריך עוד הסבר על מספרים

מיכאל ביטון:  אני רוצה להבין עכשיו משמעויות ביטחוניות, אסטרטגיות, תפעוליות של הקטנת התקציב הזה לסכומים הללו

אריאל גלבוע: רק כדי להשלים את הדיון על המספרים חשוב להבין שהיה פה עירוב של שני מושגים

אריאל גלבוע:  אני חושב שהמושג הרלוונטי פה הוא כמה יצא במימון? זאת אומרת כמה בוצע בפועל? ענת תיארה קודם - - -     

מיכאל ביטון: לא נכון, זה לא מה שחשוב

אריאל גלבוע: היא תיארה סיטואציה שבפועל בסוף המיגון לא קרה

מיכאל ביטון: לא זה לא נכון

מיכאל ביטון:  אתה לא רואה חשבון, אתה לא בודק, כשאתה עשית את קרן העושר לא בדקת כמה נכנס השנה וכמה יצא בשנה הקודמת

מיכאל ביטון:  יש כללים, ופה הכלל זה לעשות בינוי פיזי, ובינוי פיזי יכול להימשך שנתיים, היתר בניה וביצוע

מיכאל ביטון:  אז מה שבודקים זה לא מתי שולם למי שולם? אלא למי ניתנו התחייבויות וכמה יחידות מיגון זה כיסה? גם אם ניתן להתחייבות וזה יבוצע בתוך שלוש שנים, זהו, נגמר, זה יקרה

אריאל גלבוע: אבל מכיוון שיש לנו היסטוריה של חמש שנים כבר ואנחנו רואים שהדברים לא קרו

מיכאל ביטון: זו לא היסטוריה, סליחה

מיכאל ביטון:  איך אתה אומר דבר כזה? איך קוראים לך?     

אריאל גלבוע: אריאל

מיכאל ביטון: כמה זמן אתה עוסק בדבר הזה?     

אריאל גלבוע: שנה פחות או יותר

מיכאל ביטון: אז אל תלמד אותנו על היסטוריה

מיכאל ביטון:  אבל אנחנו ארבע שנים בהיסטוריה, והאוצר החזיק 100 מיליון למיגון לצפון ללא אישור ביצוע בגלל התניה להשתתפות עצמית של האזרחים

מיכאל ביטון:  ורבנו איתו כמעט שנה על ההשתתפות העצמית, ורק בגלל שהוא רצה קופת קורונה של כמה מיליארד, והיה new deal בממשלה ללא תקציב בואו נעשה כמה קופות קורונה, דחפתי את העז של המאה מיליון, עם את"ק זה היה התניה להתקדם בקופות קורונה

מיכאל ביטון:  ככה גילינו את ה-100, זו ההיסטוריה, אז אל תאשים אותם שהם לא ביצעו 100, האוצר בלם את ה-100 הזה קרוב לשנתיים

אריאל גלבוע: לא לא האשמתי, רציתי להסביר את הרציונל שהיה בדיוני התקציב

מיכאל ביטון: אז לא להאשים אותם בתת ביצוע, כשהם קיבלו כסף ועבדו עם עמיגור, קצב הביצוע היה אדיר

מיכאל ביטון:  תן להם כסף הם יודעים לבצע

אריאל גלבוע: הרציונל היה להגביל את קצב הביצוע כדי שבפועל ייבנו יותר יחידות ממוגנות, זה היה הרציונל בדיון

מיכאל ביטון: הרציונל להגביל את התקציב?     

אריאל גלבוע: להגביל את קצב הביצוע

מיכאל ביטון: אבל איך יהיה ביצוע בלי תקציב? איך ילכו לבן אדם יגידו לו תקבל ממ"ד בלי שיש להם גב של התחייבות?     

אריאל גלבוע: מוקצה תקציב

מיכאל ביטון: אבל זה לא מספיק

אריאל גלבוע: בגלל שהוא רב שנתי הוא - - -     

אלון שוסטר: היושב ראש, אנחנו מתעסקים בדקדוקי ניהול חשבונות במקום לעסוק בתקציב

אלון שוסטר:  אנחנו פה משום שבהתחשבנות, או בשרטוטים בין משרד הביטחון לאוצר, במקום 500 מיליון לשנה, אם אני מבין נכון זה 100 מיליון לשנתיים, ביחד

גיל גלרון: 214

גיל גלרון: 38

גיל גלרון: מתי?     

מיכאל ביטון: זה 2022 עשו

גיל גלרון: שלום, לי קוראים גיל, אני רק מנהלת מגן לצפון מיגון פרטי, ממשרד הביטחון

גיל גלרון:  התקציב שהתקבל היום מתחילת הפרויקט הוא 214

אלון שוסטר: לא אני לא שואל את זה, אני שואל , חבר'ה, יש לנו כ-100-125 ב-2021 וכ-250 שתוקצבו ב-2022

גיל גלרון: 103 ב-2021, ו-110 ב-2022

אלון שוסטר: 100%

אלון שוסטר:  צריך לראות שכל הסכום הזה יוצא

אלון שוסטר:  מתי? לא יודע, תעשו את החשבון

מיכאל ביטון: היא אמרה 90% ביצוע של התקציב הזה

אלון שוסטר: מ-2023 מיישרים את הגרף, את הזווית, את השיפוע לסדר גודל של 500 מיליון

אלון שוסטר:  איפה ה-500 מיליון זאת השאלה? בשביל זה אנחנו פה

מיכאל ביטון: כן, תודה שוסטר

מיכאל ביטון:  שרון ניר היא צריכה לצאת אז אנחנו נותנים לה באופן חריג

מיכאל ביטון:  אנחנו נשמע קודם את אנשי המקצוע ואז נעשה סבב חברי כנסת וראשי רשויות לסירוגין

מיכאל ביטון:  כן?     

שרון ניר: תודה רבה אדוני יושב הראש, אני רוצה קודם להודות לך על שיזמת את הדיון החשוב הזה, זה באמת דיון חירום, כי הסיפור של מיגון לתושבי הצפון הוא לא nice to have הוא must

שרון ניר:  אנחנו מסתכלים על האיומים שבפתח, גם בהיבט הבטחוני וגם בהיבט של רעידות אדמהו אני חושבת שאנחנו צריכים רגע להקיש מזה, שלא רק צריך לצאת תקציב, לעשות תוכנית שהיא רב שנתית סדורה, לראות שאנחנו עומדים בה ובדבקים בה, ולא מה שמכתיב את הקצב הוא התקציב, אלא מה שמכתיב את הקצב זה הצרכים, ומה שמכתיב את הקצב זה התוכנית, זה דבר שהוא, בעיניי, בסיסי

שרון ניר:       עכשיו מה, אנחנו שמנו את זה כאיזה סרח עודף, יש פה דיון שהוא התחשבנות על 500 שהפכו להיות 250 שאוטוטו הופכים להיות 70, זה פשוט בעיני לא בסדר, אני קוראת לממשלה לחשב מסלול מחדש

שרון ניר:  תושבי הצפון צריכים לקבל מיגון

שרון ניר:  אנחנו מבינים שזה לטובתנו

שרון ניר:  ממתי סרחי ביטחון הפכו להיות שוליים בספר התקציב ולא דברים שהמובילים בספר התקציב? ולכן בהקשר הזה אני רוצה קודם כל באמת לומר לך, שתבורך, אבל אנחנו חייבים להוציא מכאן איזושהי אמירה שהיא מאוד מאוד משמעותית גם בהיבטים של בניה - - -     

מיכאל ביטון: אגב אנחנו הולכים לסיור לצפון, חברי הכנסת מוזמנים, ביום חמישי אנחנו הולכים לגבול לראות גם מיגון שהתחיל בשתולה, אבל גם את הבעיה בחומרתה

מיכאל ביטון:  אנחנו באים לשלומי נכון?     

קריאה: לא קיבלנו

מיכאל ביטון: אנחנו נלך לשלומי אני רוצה ללכת, אבל נשלח הזמנה לחברי הכנסת שנמצאים כאן

מיכאל ביטון:  איפה החבר'ה שלי? תשלחו לכל ה-120 חברי כנסת את ההזמנה הזאת

שרון ניר: נכון

מיכאל ביטון: קדימה, המשיכי שרון

שרון ניר: אני באמת רוצה רגע לשים איזה bottom line לסיפור הזה כדי לא לגזול יותר מידי זמן

שרון ניר:  אני רוצה לומר שהממשלה חייבת, חייבת לחשב מסלול מחדש, לאור מה שנחנו מבינים שנמצא על הפתח, לאור מפת האיומים, המסלול מחדש צריך לבוא לידי ביטוי גם בתוכנית סדורה של בניין כוח, גם בתקצוב וגם באיזה פורום משולב של ראשי הרשויות, של משטרת ישראל, של משרד הביטחון, ובסוף מה שצריך להכתיב את הקצב זו התוכנית, ולא התקציב

שרון ניר:  תודה רבה שנתת לי לדבר

מיכאל ביטון: תודה רבה לך

מיכאל ביטון:  מנהלת המיגון

מיכאל ביטון:  תן לנו מעבר למספרים של התקציב, כמה יחידות בביצוע? כמה היתרי בניה? מה הכסף הזה עד היום כיסה בפעולות? מהם הפערים? אם אתה יכול בתמצית

גיל גלרון: אני מזכיר לכולם שאנחנו מדברים בשלב הזה על 0-1 קילומטר מהגדר

גיל גלרון:  וב-0-1 קילומטר מהגדר אנחנו מדברים בשלב הראשון רק על כאלה שאין להם מיגון בכלל, לא חדר ביטחון, לא מקלט ציבורי משותף ובטח לא ממ"ד

גיל גלרון:  בסך הכל הכמות במדרגה הזו היא 1,700 ממ"דים

גיל גלרון:       ה-1700 ממ"דים מחולקים למעשה לשתי פעימות

גיל גלרון:  שוב, כמו שאמרה שרון אנחנו בעצם התנהלנו לפי התקציב, לא לפי הצורך

גיל גלרון:  ובפעימה הראשונה נגענו בתשעה ישובים, אנחנו כרגע עדיין בתוך תשעת הישובים, והתחלנו כבר ישוב אחד בפעימה השנייה במועצה האזורית מטה אשר

גיל גלרון:  נכון להיום בפעימה הראשונה אנחנו כבר בבנייה של כ-584 ממ"דים, ובפעימה השנייה יש עוד 1070 ממ"דים, כאמור התחלנו 24 ואנחנו כבר בחוזים ובמכרזים

גיל גלרון:       כאשר אני אומר, התקציב שהתקבל למעשה למיגון הפרטי, למעשה מהקמת המנהלת הוא 214 מיליון שקלים, שהוא לא מכסה את ה-0-1 קילומטר לכל 21 הישובים

גיל גלרון:  למעשה, הוא מכסה משהו כמו 70% מהדיירים או מבתי האב, שזקוקים למיגון

קריאה: איך 70%? שלומי לבד זה 70%

גיל גלרון: לא, אני מדבר על חסרי מיגון בכלל

גיל גלרון:  אצלך אני מזכיר לך אנחנו בונים 40 ממ"דים בשלב הזה

גיל גלרון:  זה כאלה שהם חסרי מיגון

גיל גלרון:  במדרגה השנייה אנחנו מדברים על עוד 1,770, שעל זה אנחנו בכלל, זה לא מונח כאן כרגע על השולחן, אבל עוד 1,770 כאלה שהמיגון שלהם הוא מיגון חסר מאוד, או שיש להם חד"בים שהם כבר מזמן לא משמשים כחדרי ביטחון, או שיש להם מקלטים ציבוריים משותפים שהם צריכים לרוץ אליהם, ואנחנו מבינים, באיום שיש בגזרת הצפון, זמן התגובה שיש לתושבים הוא אפסי

גיל גלרון:  הוא אפס

גיל גלרון:       עכשיו אני רוצה רגע לשתף אתכם באירוע האחרון שהיה במהלך החג או לקראת החג

גיל גלרון:  סיימנו את הבניה בשתולה, ואחת התושבות פשוט באה ונישקה לנו את הידיים, מיד אחרי האירוע הזה

גיל גלרון:  היא אמרה אתם הצלתם לי את החיים, היה לי לאן לרוץ, היה לי לאן להיכנס במספר שניות מצומצם

גיל גלרון:       לכן אני אומר, התקציב שניתן עד כה הוא 214 מיליון, הוא מספיק כרגע למשהו כמו 1,400 או 1,500 ממ"דים, במדרגה א' שזה 0-1

גיל גלרון:  הפרויקט כולו אמור להגיע עד תשעה קילומטר או מעבר לזה, וכפי שאמר פה גבי, ראש מועצת שלומי, מדובר פה על עוד אלפים, זה הסטטוס נכון לעכשיו

מיכאל ביטון: תודה רבה, גם תודה על התמציתיות

מיכאל ביטון:  משה דוידוביץ'', ראש המועצה האזורית מטה אשר     

קריאה: ויושב ראש קו העימות

מיכאל ביטון: ויושב ראש קו העימות, יושב ראש אשכול גליל מערבי, יושב ראש החברה הכלכלית לפיתוח הצפון, יושב ראש נעמ"ת, ועוד כל מיני תפקידים

מיכאל ביטון:  קדימה משה

משה דוידוביץ': אדוני יושב הראש, חברי הכנסת, בוקר טוב

משה דוידוביץ':  קודם כל אני רוצה להודות לך על קיום הישיבה החשובה הזו, אבל אני חייב להגיד לך אדוני יושב הראש שאני שמעתי את החברה ואת החבר ככה בקצרה, ואני עצוב אבל אני הרבה יותר מעצוב, אני מודאג מאוד ממה שאני שומע

משה דוידוביץ':  אני מלווה את התוכנית הזאת מיום היוסדה

משה דוידוביץ':  אתם מדברים פה על 30, 70, 20, 50, הסטות תקציביות

משה דוידוביץ':       אדוני יושב הראש, בחג הפסח יום אחרי ערב חג הפסח, נורו 34 קטיושות לעבר הגליל המערבי

משה דוידוביץ':  חלקן נפלו בשלומי, חלקן נפלו במטה אשר

משה דוידוביץ':  כל מדינת ישראל הייתה שם

משה דוידוביץ':  מהרמטכ"ל, חברי כנסת, שרים

משה דוידוביץ':  הנה המוזות קצת שוככות וכאילו העולם כמנהגו נוהג וכלום לא קרה

משה דוידוביץ':  אז רגע תזכורת בוועדה החשובה הזאת לכל חייל, טר"ש שמתחיל את שירותו בצה"ל יודע שהגבול הנפיץ ביותר, והמסוכן ביותר במדינת ישראל, זה לא צריך סיווג בטחוני לזה, הוא גבול הצפון

משה דוידוביץ':       הגבול המאיים ביותר על מדינת ישאל זה איראן וחיזבאללה

משה דוידוביץ':  עכשיו מדברים פה על 70, 50, מימונים? אני לא יודע מה, אני אומר לך, אני נרעש

משה דוידוביץ':  יש תוכנית ממשלתית גברתי סגנית האלופה, לא נכנס לסיווגים ביטחוניים

משה דוידוביץ':  אני אתן לך מכתב מלפני שבוע

משה דוידוביץ':  מי זה ארז כהן? מה תפקידו? הוא ראש הסמנכ"ל משרד הביטחון?     

גיל גלרון: ראש אגף ההנדסה

משה דוידוביץ': ראש אגף ההנדסה במשרד הביטחון? הוא כתב לחבר הכנסת חמד לפני שבוע, הוא לא דיבר על הסטות תקציביות מהצפון לדרום, אני אקריא לך מה הוא כתב, בסדר? זה משרד הביטחון, סליחה שאני כועס, כי ככה עובדים עלינו, על הציבור

מיכאל ביטון: מותר לך, זה נושא שמצדיק

משה דוידוביץ': סעיף אחד, התייחסות לפניית כבר הכנסת חמד, הודעה לעניין תושבי הצפון על רקע האירוע הבטחוני האחרון שהיה, בהתאם להחלטת הקבינט 302 ב', מיולי 2018 על מימון הצפון, נכתבה תוכנית למתן מענה מיגוני לתושבים באזור הצפון, התוכנית כוללת מיגון בלה בלה בלה

משה דוידוביץ':  אותה תוכנית של 5 מיליארד שקלים למשך עשור

משה דוידוביץ':  אז אם לוקחים מ-100 מיליון, מעבירים לפה 30, מסיטים 70

משה דוידוביץ':  חבר'ה באיזה סרט אנחנו חיים? היה אצלי שר האוצר עם כל צוות המשרד, ממנכ"ל משרד האוצר וכלה בסגן החשב הכללי לפני 10 ימים

מיכאל ביטון: עכשיו לאחרונה

משה דוידוביץ': עכשיו, ומה הוא הסביר? את מה שהחבר הנחמד , נציג האוצר שנמצא פה

משה דוידוביץ':  מימוני

משה דוידוביץ':  אנחנו לא עוסקים במימון, לנו יש תושבים שימותו כי אין להם ממ"ד, לא במימון

משה דוידוביץ':  אין להם מימון, אין להם מחסה

מיכאל ביטון: קיומי

משה דוידוביץ': אתם יודעים בשלומי מה זמן ההתרעה? מישהו יודע? מה זמן ההתרעה? בחניתה, בשלומי? אפס

משה דוידוביץ':  קודם כל הטיל נוחת ואחרי זה יש אזעקה, אתם מספרים לנו על מימון? איזה מימון? אדוני יושב הראש, בספר התקציב לשנת 2023 בחוק ההסדרים, בסעיף 161605 מוקצים 100 מיליון שקלים לשנת 2023

משה דוידוביץ':  זה לעג לרש

משה דוידוביץ':  והדם יהיה על הידיים של הקברניטים במדינה הזו, שלכם מקבלי ההחלטות, כי אתם מפקירים אותנו

משה דוידוביץ':       כי מה? כי במקום תוכנית של 500 מיליון שקלים שמדברת על זה שנגמור את המיגון בעשור, אנחנו נגמור את זה ב-50 שנים במקרה הטוב

משה דוידוביץ':  כי מדברים על הסטות ומימונים

משה דוידוביץ':  אני דיברתי עם ראש המנהלת, ואני דיברתי עם הנציגות של פיקוד העורף, כולם זועקים על זה שמשרד הביטחון, שצה"ל יקבל את התפקיד הנדרש ואנחנו משחקים פה במשחקי נדמה לי אדוני יושב הראש

מיכאל ביטון: אתה דיברת מדם ליבך, משה אתה עוד איתי, תישאר גם

מיכאל ביטון:  אתה תהיה בסיכום, בוא רק ניתן לאוצר בכל זאת להשיב, במיוחד מה שאומר דוידוביץ', ששר האוצר היה שם, האם בכוונתכם לשנות את המספרים? לעדכן? להגדיל?     

משה דוידוביץ': לא, אני רוצה להתייחס למה ששר האוצר אמר

משה דוידוביץ':  שר האוצר אמר שהנושא ייבדק ובתוך שבועיים ימים אנחנו נקבל תשובות באם ויש צורך להגדיל את התקציב הזה?, אכן גבי, בישיבה איתנו

משה דוידוביץ':  התקשר אליי מנכ"ל משרד ראש הממשלה, יוסי שלי, וביקש שנגיש לו תוכנית במיידי לעניין תוכנית למיגון העורף ותוכנית לצפון

משה דוידוביץ':  התוכנית הזו הוגשה אתמול בערב על ידי למנכ"ל משרד ראש הממשלה

משה דוידוביץ':  אנחנו ציפייה שממשלת ישראל תעמוד אחרי התחייבויותיה

מיכאל ביטון: יפה, האוצר, אחרי זה גבי נעמן, בבקשה

אריאל גלבוע: לאיזו נקודה בדיוק להתייחס סליחה?     

מיכאל ביטון: אם אתם מתכוונים לעדכן את התקציב? להגדיל אותו אחרי הסיור? איזה הנחיות קיבלתם מהשר? עבר שבוע, עוד שבוע אתם צריכים לתת תשובות

אריאל גלבוע: אז לפי מה שהשר אמר, אני לא הייתי בסיור, אם השר אמר שזה בבדיקה, אז הדבר הזה בבדיקה

אריאל גלבוע:  אני לא מכיר כרגע כוונה לשנות את התקציב, התקציב מוגש לאישור הכנסת, ככל שיהיו שינויים נצטרך לראות על חשבון מה זה בא

אריאל גלבוע:  אני עוד אתייחס לנקודה הקודמת שעלתה, בסוף, בדיוני התקציב כל המשרדים, בפרט ממשרד הביטחון עולים צרכים הרבה יותר גבוהים מהמסגרות שקיימות, ולכן צריך לתעדף

אריאל גלבוע:       אני חושב שמשרד הביטחון בדיונים האלה שם דגש מאוד חזק על מיגון הצפון ואלו ההקצאות שהגיעו הנה

אריאל גלבוע:  ושוב, אני חוזר, אנחנו לא רוצים להיכנס פה כמו שעלה לדקדוקי עניות חשבונאיים

אריאל גלבוע:  מה שאני ניסיתי להגיד זה שהמימון בסוף מתרגם לבטון בשטח

מיכאל ביטון: אבל הרציונל של ה-5 מיליארד הוא תכנון משותף של האוצר וביטחון, כשהיה אומדן כמה יעלה למגן, נכון? זה מספר שנבנה ביחד, האוצר והביטחון

מיכאל ביטון:  ואם זה כך אז המשמעות שהמיגון יהיה על פני 50 שנים זה הגיוני?      

אריאל גלבוע: אני לא יודע על פני כמה

מיכאל ביטון: 5 מיליארד חלקי 100 יוצא 50

אלון שוסטר: הממשלה מקבלת החלטות שונות והאוצר הוא צומת קריטי

אלון שוסטר:  לאזרחים וגם ח"כים, יש תחושה שהמשימה שאתם לוקחים על עצמכם זה להתעלם ככל יכולתך

אלון שוסטר:  פשוט להתעלם

אלון שוסטר:  אני חושב שההוגנות המקצועית שלכם שנמצאים, לקחתם לעצמם משימה, זה לקחת את כל הערימה של החלטות הממשלה, שאלה המשימות, היעדים הלאומיים, ולתעדף באופן, במפגיע, מה כן ומה לא

אלון שוסטר:  ואני רוצה לשאול, האם הוחלט והיכן הוחלט שלא מיישמים את החלטת הממשלה? ראש הממשלה היה בנימין נתניה ב-2018 על 5 מיליארד שקלים

אלון שוסטר:       זאת השאלה היחידה שמעניינת פה את השולחן כרגע, האם זה הוחלט? או שאתם עושים את זה כמין ברירת מחדל, זה לא מחטף, זה אנטי מחטף, זה ניסיון להרדים

אלון שוסטר:  אני חושב, שאגב, מותר לקבל החלטה שלאור איומי גרעין איראני ואיומי פח"ע פנימי ובטחון פנים, מתעלמים ומשאירים את אנשי שלומי וחניתה להסתדר עם עצמם

אלון שוסטר:  אפשר להחליט דבר כזה, אבל צריך להחליט אי אפשר לעסוק בנושא כזה חשוב ופורמלי שהוחלט עליו, ככאילו מין טרדה כזו שאנחנו שמים אותה בצד

מיכאל ביטון: תודה רבה

מיכאל ביטון:  תמשיך

אריאל גלבוע: חלילה שאנחנו, לא מתעלמים מהחלטות ממשלה, להיפך, יש גם מעקב שנתי אחרי כל החלטות הממשלה ובודקים בדיוק החלטה החלטה איזה סעיף יושם ואיזה לא

אריאל גלבוע:  אנחנו לא מתעלמים מהחלטות ממשלה

אריאל גלבוע:  צריך להבין שהיקף התקציבי המשמעות של החלטות הממשלה האלה גדול מתקציב המדינה

אריאל גלבוע:  ולא בכדי, בהחלטות האלה הרבה פעמים לא מוקצה התקציב, אלא נאמר כמה צריך

אריאל גלבוע:  בדיוני התקציב ההקצאה הזאת נעשית, וזה מה שנעשה גם בתקציב הזה, ואני מניח - - -     

מיכאל ביטון: רק לחלוק עליך החלטת הקבינט היא מפורשת

מיכאל ביטון:  הממשלה תתקצב בכל שנה 500 מיליון שקלים

מיכאל ביטון:  כתוב שם בפירוש, לא דיונים ולא נבדוק ולא נראה, הממשלה פה לא עומדת בהחלטת קבינט של עצמה

אריאל גלבוע: אני מבין

מיכאל ביטון: החלטת ממשלה מפורשת

מיכאל ביטון:  היא נסוגה, אגב אין לה את האומץ לכנס את הקבינט ולהחליט שעכשיו מתקצבים רק 100, זה נעשה ככה בהזנחה

מיכאל ביטון:  מי שהיה לו אומץ לבוא לקבינט ולהגיד בכל שנה נשים 500, שיבוא ויגיד בהחלטת ממשלה זה לא חשוב ונשים רק 100

מיכאל ביטון:  שתהיה הלימה בין החלטות ממשלה לביצוע

מיכאל ביטון:  אבל פה יש החלטות ממשלה ואין הלימה בשטח

מיכאל ביטון:  שיתקנו את החלטת הממשלה, יגידו זה לא כל כך חשוב מה שדוידוביץ' אומר על מיגון לצפון

מיכאל ביטון:  חברת הכנסת דבי ביטון בבקשה

מיכאל ביטון:  סליחה, נעמן אתה תהיה אחר כך

דבורה ביטון: בוקר טוב, תודה כבוד יושב הראש על דיון חשוב

דבורה ביטון:  אני חייבת לציין שאני מזועזעת מהפרטים והנתונים שאני שומעת

דבורה ביטון:  אני כתושבת שדרות מבינה את המשמעות

דבורה ביטון:  עד לפני מספר חודשים סיירנו, היינו בסיור בצפון וחזרתי הביתה ואמרתי אנחנו מפחדים? בואו תראו מה קורה בצפון

דבורה ביטון:  אתה עובר בכביש והחברה מהחיזבאללה צופים עליך שם עם המשקפת, ואני חשבתי ששדרות, העוטף, היא טרגדיה

דבורה ביטון:       עוד יותר נדהמתי לגלות שהאנשים האלה בכלל לא ממוגנים, והמחשבה פשוט הייתה מבהילה

דבורה ביטון:  אני רוצה להגיד לכבוד יושב הראש, ובאמת למכובדים כאן

דבורה ביטון:  המשמעות שנאמת כאן זה הפקרת חיי אדם

דבורה ביטון:  ברגע שהתקציבים, ואנחנו חשופים לחלקם, מנווטים לדברים שוליים, חיי אדם כאן לא מתוקצבים

דבורה ביטון:  אני מזכירה שגם תושבי הצפון והדרום בוחרים להישאר ולהמשיך וליישב את המקומות, והם בעצם המגן החי של המדינה הזו

דבורה ביטון:       אני מנסה לחשוב מה היה קורה אלמלא הדברים האלה היו קורים במרכז תל אביב חלילה או בירושלים, אם מישהו בכלל היה מעלה על דעתו שאין צורך בכלל להגן על האזרחים

דבורה ביטון:  אז אם עסקינן באזרחים סוג ב', אז זה מתחיל, מפה נתחיל לראות

דבורה ביטון:  אז אני לא אוהב את א' ולא אוהב את ב', אבל ההתייחסות להפקרות לחיי אדם, במושגים של כסף, זה חמור מאוד ולכן אדוני במציאות הזו, אני מבקשת שלאור האישור של התקציב הקרב, אני מבקשת לקיים דיון דחוף בוועדת החוץ והביטחון של הכנסת, על מנת לבחון דרכים לסגירת הפער התקציבי

מיכאל ביטון: את חברה בוועדה?     

דבורה ביטון: אני לא חברה, אני מבקשת שמי שחבר

מיכאל ביטון: אנחנו פנינו קודם כל ליושב ראש הוועדה, ליולי, בדבר נתונים

מיכאל ביטון:  לא תמיד נתנו לנו את הנתונים, אבל בהחלט זו דרישה ראויה, שהנושא הזה יידון גם בוועדה

דבורה ביטון: ואני חושבת שאסור להקל ראש, שזו שערורייה 50 שנים

דבורה ביטון:  50 שנים זה בואו נתחיל לספור את הגופות עכשיו

דבורה ביטון:  מסוכן מאוד, עד לא מזמן היה אירוע מאוד חמור וחובה עלינו להבטיח את ביטחונם, תודה אדוני

מיכאל ביטון: תודה רבה דבי

אלון שוסטר: יושב הראש, אולי נזכיר שיש שדולה שהקמנו, חברת הכנסת ביטון ואני ואחרים, לנושא של קו העימות

אלון שוסטר:  אחד הנושאים שמטרידים אותנו מאוד

מיכאל ביטון: תודה שוסטר, תכף אתה גם תוכל לדבר באופן סדור

מיכאל ביטון:  יושב ראש המועצה המקומית שלומי, נעמן, בבקשה, גבי

גבי נעמן: תודה רבה יושב הראש, כל החברים, בוקר טוב לכולכם

גבי נעמן:  אני חושב שבנקודה הזו אני אסתפק במין אמירה של מספר עובדות

גבי נעמן:  אחד, הדרום ממוגן על פי החלטת ממשלה והוא ממוגן היטב, וזה ייאמר לזכות כל הממשלות, וטוב שעשו כך, כי תושבי הדרום מרגישים בטוחים יותר

גבי נעמן:  לעומת זאת, תושבי הצפון זה ממש קרקס, מזניחים את תושבי הצפון, כלומר יוצרים כאן הפליה מובנית

גבי נעמן:  תושבי הצפון שווים פחות מתושבי הדרום

גבי נעמן:  ואני מצר על כך שאין חברי כנסת מהקואליציה - - -             

משה דוידוביץ': יש, קרויזר פה

גבי נעמן: סליחה, לא ראיתי אותך, כרגע הגעת לא? ואין אפילו גם נציגים ממשרד הביטחון ברמה הכי גבוהה שיכולה להיות

גבי נעמן:  זה מראה כנראה על איזשהו דפוס שממשיכים בנו, ממשיכים לזלזל

גבי נעמן:  יחד עם זה תראה יושב הראש אני יכול לומר לך, שמדברים כרגע על קו 0-1 שזה שווה כ-340 מיליון שקלים, זה הכסף שחסר

גבי נעמן:       העמידו לשנת 2023 100 מיליון, זה אומר ש-50 מיליון שקלים במקרה הטוב, אם נרצה לחשוב נכון, צריכים לקחת את כל ה-0-1 ולתכנן, כלומר להוציא היתרי בניה

גבי נעמן:  כאשר אם נעשה נכון, גיל, להוציא היתרי בניה כדי שנוכל להתחיל לעבוד ברגע שיהיה תקציב בשנת 2024, אז יהיה נכון לחלק את התקציבים בצורה כזו, ואני אשמח מאוד אם משה כן יתחבר לרעיון שאני מעלה כאן

גבי נעמן:  אחד, כן לאשר לשנת 2023-2024 את 340 המיליון החסרים לטובת 0-1, זה מה שחסר, 2000 ממ"דים, תכפיל ב-170,000 זה 340 מיליון

גבי נעמן:  את הכסף הזה צריך לדעת לשריין אותו בשני שנות תקציב

גבי נעמן:  50 מיליון מהם יצטרכו להיות לטובת תכנון היתרי בניה

גבי נעמן:  לעשות היתרי בניה לכל ה-2000, לכל החוסרים שיש

גבי נעמן:  יהיו היתרי בניה בשנת 2024, יוכלו להשלים את התקציב הזה שאולי חסר

מיכאל ביטון: זה רעיון טוב גבי, אבל היתר בניה פג התוקף שלו אחרי שלוש שנים, ופה התקצוב הזה ייפרס על 50 שנים

מיכאל ביטון:  נעשה היתרים בלי ביצוע

גבי נעמן: לא, אני אומר

מיכאל ביטון: אתה צודק שצריך לחשוב קדימה ולהכין מאגר היתרים זמינים לביצוע, אבל אם אתה לא יודע שיהיה תקציב לביצוע, אתה בבעיה

גבי נעמן: אני מציע 340 מיליון שקלים ישוריינו, מהם 100 מיליון להמשיך את הביצוע שחסר כרגע לפעימה הראשונה, ועוד 50 מיליון שיהיו בשנה הזו, לטובת תכנון של כל החוסרים

גבי נעמן:  בשנת 2024 עוד את ה-240 מיליון שקלים, סגרנו את 0-1 ומפה כמובן התוכנית חומש, כשראש המועצה של מטה אשר

מיכאל ביטון: בזמן שאתה עושה 0-1 שזה קילומטר, שכלול הטווחים והיכולות מתקדם יותר מהר מקצב המיגון

גבי נעמן: אנחנו מתחברים עם המציאות

גבי נעמן:  כמובן להתקדם בתוכנית חומש, 500 מיליון שימשיכו מיד ב-0-2 , ו-0-3, ו-0-4, עד 0-9

מיכאל ביטון: רק כל מה שהממשלה צריכה לעמוד זה בהחלטות שלה

מיכאל ביטון:  היא החליטה לשים 500 והיא לא שמה

מיכאל ביטון:  היא בעצם אומרת לציבור בצפון אתם תמתינו

מיכאל ביטון:  זה האירוע

מיכאל ביטון:  חבר הכנסת לשעבר איתן ברושי, בבקשה

איתן ברושי: הגעתי לכאן למטרות אחרות, אני רוצה לומר שני משפטים

איתן ברושי:  הייתי עוזר שר הביטחון להתיישבות כשאלון שוסטר היה ראש המועצה האזורית, ואתה מכיר גם, מכירים פה את שדרות? שהיה מאבק גדול על מיגון קו העימות

איתן ברושי:  לכן אני קצת מלווה את זה גם מהיותי בכנסת ועוד נושאים שקשורים לקו העימות

איתן ברושי:  לפי דעתי, אני רוצה להגיד רגע משפט אחד לפני האזרחים שזה העיקר

איתן ברושי:       יש פה עניין גדול לצה"ל, צה"ל צריך אורך נשימה, צה"ל לא יכול לנהל מאבק ומלחמה אם אין לו אורך נשימה, ואם האזרחים לא מוגנים

איתן ברושי:  אם אנחנו מדברים על ראייה כוללת, זה לא פחות חשוב לצה"ל, מה שחשוב להגנת האזרחים

איתן ברושי:  משום שחוסן העורף זה ההבדל בין המלחמות הקודמות למלחמות האלה

איתן ברושי:  המלחמות האלה שהיינו בלבנון וגם בצוק איתן מתחילות בעורף בכלל

איתן ברושי:  וכושר העמידה של העורף הוא היכולת לנצח את החזית העיקרית שהיא מעבר לגבול, בהכרעה ברורה ומהירה, אלו מטרות צה"ל

איתן ברושי:  אז זה לא מתחלק בין אזרחים וחיילים

איתן ברושי:       יושבים פה קצינים, אני מקווה שלמדתם את התורה הזאת, אם ההצטיידות של צה"ל לקראת העתיד תהיה כמו המיגון, אנחנו בבעיה יותר גדולה מיום כיפור

איתן ברושי:  הבעיה היא לא התקציב, ואתה, מהאוצר, אני מכיר אתכם הרבה שנים, אתה לא המצאת את השיטה שאמר חברי אלון שוסטר שהאוצר לא מתייחס להחלטות

איתן ברושי:  אני עוד זוכר את זה בתפקידיי הראשונים

איתן ברושי:  האוצר לא היה בא לישיבות כדי שהסיכום לא יחייב אותו

איתן ברושי:       עכשיו הבעיה היא אדוני יושב הראש, היא לא התקציב, אלא מה המשימה? אם המשימה היא קילומטר יכול להיות שלא צריך את זה בכלל

איתן ברושי:  בעוטף עזה התחלנו ב-4

איתן ברושי: 5 קילומטר, והמיגון היה 4

איתן ברושי: 5 קילומטרים מהגדר, ואחר כך זה גדל גם ליותר אני לא רצה להאריך

איתן ברושי:  קילומטר זה כלום, מה זה קילומטר? זה נק"ל? לא צריכים מיגון מנק"ל, צריכים מיגון מדברים אחרים

איתן ברושי:  מי שעושה קילומטר זה לצאת לידי חובה ולמרוח את כולם כולל את הצבא

מיכאל ביטון: ברור

מיכאל ביטון:  זה אולי הכי דחוף, אבל זה לא סוגר שום עניין אסטרטגי

איתן ברושי: זה לא חוץ ובטחון פה ואני לא המומחה הכי גדול

קריאה: נו אז שיתחילו בקילומטר

איתן ברושי: הנה זו כבר תוצאה של העבודה בעיניים, שיתחילו קילומטר כאילו התחילו, זה לא כלום

איתן ברושי:  קילומטר זה כלום, לא באמצעים האלו

איתן ברושי:  היום, אם מותר לי להגיד, שמפנים ישובים

איתן ברושי:  התחלתי אני כמזכיר התנועה הקיבוצית בלפנות את הישובים, מי שזוכר, אנחנו הובלנו את המודל הזה

איתן ברושי:  מפנים ישובים גם בתרגילים בארבעה קילומטרים, לא בקילומטר

איתן ברושי:  אם ארבעה קילומטרים זה קו העימות, אז צריך ללכת לפחות על הגבול הזה של קו העימות

איתן ברושי:  מה זה קילומטר? זה באמת לא

איתן ברושי:       עכשיו, האזור הזה רווי במבנים, כולל בגולן, לא ממוגנים

איתן ברושי:  לכן אני אמרתי לחברי דוידוביץ', ואני אמרתי גם לפי דעתי ראשי הרשויות צריכים לנהל פה מאבק יותר עיקש

איתן ברושי:  כשאני הייתי העוזר של אהוד ברק רצו לגרש אותי כי אני יצאתי נגד ראש הממשלה והמנכ"ל שלו כי רצו לתת לראשי המועצות גינון ולא מיגון

איתן ברושי:  וזה היה אז, רצו לתת גינון, ואנחנו חשבנו שצריך מיגון בצוק איתן פרצו את החדרים האלה עם קוברות כי זה עוד לא היה מושלם, אבל זה מה שהציל את העניין

איתן ברושי:  ולכן אני חושב שהגדרת המשימה היא ביטחונית והביצוע מתחייב מזה

איתן ברושי:       לפי דעתי מותר לי להציע הצעה גם בתחומים אחרים

איתן ברושי:  אני חושב שמה שהמדינה צריכה לעשות זה לא לפרוס את הביצוע על אינסוף זמן, המדינה צריכה לקחת קבלנים שמסוגלים לקבל אשראי בערבות מדינה, וערבות המדינה היא תאפשר לבצע את זה בקצב מהיר, והתקציב שייפרס על 5-10 שנים הוא יממן את ההלוואות בערבות מדינה, שפרסו אותם על מספר שנים

איתן ברושי:  כלומר, הפניה צריכה להיות מיידית, דרך הביצוע היא, אדוני מהאוצר אמרת רק שנה, בוא תקשיב אולי תלמד משהו ולא מפקידים שהגיעו לפניך

איתן ברושי:       צריך להביא את הביצוע הזה במונחים של מחר בבוקר, צריך לאפשר לבצע את זה בטווח של 4-5 קילומטר ולא קילומטר, באמת זה לעג לרש, כולל מבני ציבור ובתי חולים וצריך לאפשר ליזמים הגדולים שיש להם סיווג גדול, לא איזה קבלן קטן שנוסע עם טנדר ו - - -      

מיכאל ביטון: איתן משפט סיום?     

איתן ברושי: משפט סיום, להנחות

איתן ברושי:  לא לבקש מדוידוביץ' תוכנית, להטיל על המערכת הבטחון לבנות תוכנית שמבצעת את זה בטווח מיידי, עם יכולת לממן את זה בערבות מדינה, ולפרוס את ההחזרים על פני מספר זנים, שבגין ערבות המדינה יאפשרו ביצוע מחר בבוקר, ולא בקילומטר

מיכאל ביטון: תודה

מיכאל ביטון:  שוסטר בבקשה

אלון שוסטר: תודה

אלון שוסטר:  שוב תודה על כינוס המפגש, תודה על כל מי שהגיע מקרוב ובעיקר מרחוק

אלון שוסטר:  החשיבות של הפרויקט הזה היא כפולה ואנחנו מהעוטף מדברים מניסיון פעם אחת ארוך שנים, אני למעשה מהעשור הראשון של האלף הזה עוסקים בעניין, ומידיעה שמדינת ישראל מסוגלת להצליח בפרויקט מורכב, ארוך טווח, שמחבר משימות צבאיות עם אזרחיות

אלון שוסטר:       עכשיו אני רוצה לחדד, בוודאי שהמשימה הראשונה היא משימה ביטחונית, מדובר פה בהצלת חיי אדם, אבל לפרויקט הזה יש משמעות לא רק בביטחון

אלון שוסטר:  ביצירת הביטחון

אלון שוסטר:  בחיזור החוסן של האנשים שאנחנו שלחנו אותם, ומודים להם שהם יהיו שם, ומחויבים לפתח את כלכלתם ורווחתם וסביבתם מכל הסיבות הלאומיות המוכרות

אלון שוסטר:  וההחלטה הטובה, שהתקבלה לפני חמש שנים, בעצם סימנה אמירה, שלחה חץ אל העתיד ואמרה אנחנו בתוך עשור, לא מיד, לא מחר בבוקר, בתוך עשור, לא נמגן את כל הצפון, אלא נמגן חלקים קריטיים על פי סדר עדיפות שייקבע

אלון שוסטר:       אנחנו מבקשים מכם להסתכל על האור הרחוק הזה, אל המדורה שדולקת באמצע החורף על איזה הר רחוק, ולהתחמם מהידיעה שמדינת ישראל עומדת מאחוריכם ומתכוונת לאט לאט, לא בבת אחת, האם-אמא של הלא בבת אחת, אבל להתחיל

אלון שוסטר:  ואת התקווה הזאת, אנחנו, כולנו שותפים לזה, אנחנו לוקחים

אלון שוסטר:  את התקווה שיש מקבלי החלטות רציניים בירושלים, לא רק שופטים

אלון שוסטר:  ואת המחדל הזה, את התקלה הזו, הלאומית, אנחנו חייבים להסיר, ואני ממש מבקש לעסוק בשאלה אחת ויחידה

אלון שוסטר:  מאיפה מביאים את התקציב כדי ליישם את אותה תוכנית חשובה כל כך? זאת נקודה ראשונה

אלון שוסטר:      הנקודה השניה אני מבקש, יש חשיבות גדולה בתקציבים כאלו, שהם משמעותיים למרחב, לנסות לעשות, לנסות לייצר סינרגיה

אלון שוסטר:  התחלנו בקטנה, קצת בשלומי, קצת בקרית שמונה, עסקתי במעט הזמן שהייתי במשרד יושב הראש לאחר מיכאל, ביצירת הקונסורציום עם משרד השיכון, בעצם לחבר בין הצורך לחזק מבנים כנגד רעידות אדמה, מיגון מבנים ושיפור פני הערים

אלון שוסטר:  יש הזדמנות לבצע את זה, ולבחון שוב ושוב ושוב האם כוחות פרטיים, האם כוחות שוק יכולים להיכנס? ומה מידת ה-incentive, מה מידת ההזרקה של כסף ממלכתי שאפשר להכניס כדי לייצר את תשומת הלב של המגזר הפרטי?      אני רוצה לומר דבר נוסף, אני מעריך שלאחר השקעה של כמיליארד שקלים, זה היה צריך להיות כבר לפני שנתיים, אפשר, אחרי שניתן את חסם העורקים, את הפעולה המיידית לקו הקדמי ביותר, לקילומטר-שניים, אפשר להתחיל לחשוב לטעמי גם על שימוש באמצעים כמו ערבות מדינה, כמו סבסוד חלקי, כדי לעודד השקעה של אזרחים שנמצאים רחוק יותר מחוץ לסדר העדיפות המיידי, כדי למגן את עצמם

אלון שוסטר:  גם זה דבר שכדאי לעסוק בו

אלון שוסטר:  ואני מבקש מיושב הראש להתאחד ולתבוע, הוועדה הזו תובעת את 500 מיליון השקלים מידי שנה

מיכאל ביטון: תודה רבה שוסטר

מיכאל ביטון:  אביחי שטרן בזום, ראש עיריית קריית שמונה

מיכאל ביטון:  שומעים אותך אביחי, בבקשה

שבח שטרן: קודם כל שלום, בוקר טוב לך אדוני יושב הראש, לחברי הוועדה הנכבדה

שבח שטרן:  אני לא רוצה להוסיף הרבה, חבל לחזור על הדברים, אני רק רוצה להגיד שלא מזמן קיבלנו תזכורת כולנו למצב

שבח שטרן:  אני חושב, לדעתי האישית כמובן שהיינו אפילו מאופקים בתגובות בגלל ההשלכות והתוצאות שכולנו מבינים מה יקרה

שבח שטרן:  אני לא רוצה לחשוב שמדינת ישראל מסורסת בגלל שהעורף לא מוכן

שבח שטרן:  את המספרים כולכם מכירים, אני לא רוצה לחזור על הדברים ואני חושב שיפה שעה אחת קודם, זה באמת אני שומע את הדיון וזה לעג לרש

שבח שטרן:       המספרים פה ברמת מדינה אלו מספרים מאוד קטנים בשביל תועלת מאוד גדולה

שבח שטרן:  אנחנו מדברים על עשרות אם לא מאות אלפי תושבים שנמצאים היום תחת איום מתמיד יומיומי

שבח שטרן:  לא נסראללה ולא אף אחד אחר מחכה לנו, הגבול פה יכול להתלקח בכל יום, ואם אנשים שכחו קצת כי הפעם האחרונה הייתה ב-2006 זה לא אומר כלום, זה בשנייה יכול להתלקח שוב וזה מה שכולם צריכים לזכור, לחזור על המספרים חבל

שבח שטרן:  אני רוצה להגיד לך תודה באופן אישי על המעורבות בגליל ובנגב ובפרט על הקמת הוועדה הזו, ובטח על העיסוק בנושא הזה

שבח שטרן:  תודה

מיכאל ביטון: תודה אביחי, ובאמת אם היה רגע מרגש, זה היה אצל המשפחה של המבוגרים, איזו משפחה זאת הייתה? שוטר לשעבר ורעייתו

שבח שטרן: נכון, משפחה בשפרינצק אגב שם ראינו חיזוק

מיכאל ביטון: בשפרינצק

מיכאל ביטון:  והאישה שמחה כל כך שיש לה ממ"ד כמו שצריך לראשונה, והם יכולים לישון שם ולהיות רגועים

מיכאל ביטון:  תודה רבה לך

שבח שטרן: מיכאל גם שם ראינו שהמיגון הוא בעצם תוספת, הוא טלאי על טלאי על טלאי, לא שיפרנו

שבח שטרן:  ברמת המיגון נכון השגנו את התוצאה, אבל ברמה החברתית פחות

מיכאל ביטון: נכון

מיכאל ביטון:  אני אסביר מה אתה אומר

שבח שטרן: מעבר להגנה על התושבים - - - והתחדשות עירוני באזור שלנו

מיכאל ביטון: כן

מיכאל ביטון:  אנחנו מינפנו את העבודה עם משרד השיכון בכספי משרד הביטחון, כדי לעשות את ביסוס הקרקע לרעידות אדמה ולעשות ממ"ד

מיכאל ביטון:  מה שאומר אביחי שעם אותם 100-200 אלף שקלים ליחידה, אם היינו פונים לקבלנים ונותנים להם את ה-incentive הזה, כי ערך הקרקע בפריפריה נמוך, יכול להיות שהם היו נכנסים לבניין להתחדשות עירונית, ואז היה השבחה של הבניין

מיכאל ביטון:  אז זאת חשיבה חדשנית שאתם צריכים להכניס בשלומי, במקומות שיש אפשרות לשלב בתוך כל המהלך גם התחדשות עירונית, וזה גם מביא יזמים, מכניס אותם לעסק

מיכאל ביטון:  תודה רבה

מיכאל ביטון:  חבר הכנסת יצחק קרויזר, בבקשה

יצחק קרויזר: בוקר טוב אז קודם כל באמת תודה רבה, אני כבר חוזר די בסוף, אבל באמת חוזר ומודה על החשיבות הרבה בדיון הזה, וגם לנו באמת בשדולה שלנו, חברי שוסטר ודבי שיצאה

יצחק קרויזר:  ולכם באמת ראשי הרשויות, מהגולן והגליל והדרום

יצחק קרויזר:  הדיון הזה הוא, סתם ככה מרחתי טיפה את הזמן כדי להמחיש את ה-10 שניות של הכניסה למרחב המוגן

יצחק קרויזר:  10 שניות עברו

קריאה: אין 10 שניות

יצחק קרויזר: זה לא זמן, זה אפס

יצחק קרויזר:  זאת אומרת, עשר השניות האלה נותנים לך רק הבנה להתכנס מה המשמעות של להכניס את הילדים בפעוטון ובבתי הספר ובטח לאוכלוסיות מבוגרות ולבעלי צרכים, אנשים בעלי מוגבלויות, שהאירוע הזה הוא כל כך מהותי, וגם כמו שאמר חברי ראש עיריית קריית שמונה, מדובר בכסף שהוא זניח עבוד מדינה, ואם צריך להיות יצירתיים לראות איך מכניסים למבנים הציבוריים יזמים שישמחו להיכנס לפריפריה, לסטודנטים, בחיזוק המבנים באמת לשלב את המגזר העסקי שרוצה להגיע לפריפריה, להוריד לו את החסמים, לראות איך הוא נכנס ועל הדרך למגן את המבנים הציבוריים

יצחק קרויזר:       ובמגזר הפרטי, יושב הראש, בסופו של דבר מה יקרה? העימות בלבנון הוא לא שאלה של האם, הוא שאלה של מתי? ואז אם יהיה מטח כבד המדינה תיאלץ לבנות את זה אחרי אסון הרי לצערנו ככה הרבה פעמים המדינה נאלצת לעבוד, אחרי שקורה איזה אירוע, נופל לצערנו איזה טיל על איזה גן ילדים או על איזה מבנה ויהיו הרוגים ורק אז פתאום יימצא הכסף

יצחק קרויזר:  אז עדיף להקדים את התרופה למכה

מיכאל ביטון: כמו שאומר דוידוביץ', כולם יעלו לצפון

יצחק קרויזר: כולם יעלו ויצטלמו

יצחק קרויזר:  והיום אנחנו נמצאים בזמן קצת מאוחר כבר חמש שנים

מיכאל ביטון: יש לנו אפשרות להקדים תרופה למכה

יצחק קרויזר: ובאמת למצוא את הכסף, ובאמת להזרים, באמת זו התחייבות של הממשלה שצריך לממש אותה ולצאת לידי ביצוע

מיכאל ביטון: תודה רבה

מיכאל ביטון:  תודה יצחק קרויזר איש הגולן, ולאיש גולן אחר, חיים רוקח, ראש המועצה האזורית גולן, בבקשה

חיים דרוקמן: בוקר טוב

חיים דרוקמן:  תראה אני אדבר רגע מזווית אחרת קודם כל

חיים דרוקמן:  אני אלוף משנה פיקוד העורף, אני חוויתי את מלחמת לבנון השנייה, כשהזעיקו אותי להציל את צפת

חיים דרוקמן:  צפת, כולם יודעים מה שהיה במלחמת לבנון השנייה קרסה, הרשות קרסה, התושבים קרסו, הכותרת הייתה צפת הביזיון של הצפון

חיים דרוקמן:  מה קרה? במילים הכי פשוטות

חיים דרוקמן:  אנחנו מתייחסים למלחמה שהייתה באיזשהו מקום

חיים דרוקמן:  אנחנו מדברים על 10 שניות, חברים לא יהיו 10 שניות, לא תהיה גם שניה, תהיה שהייה רצופה במקלטים, בצורה הכי פשוטה

חיים דרוקמן:      במלחמת הצפון הראשונה, לא לבנון השלישית, כי מה שהולך להיות זה כל החזיתות

חיים דרוקמן:  אז במלחמת הצפון הראשונה אנשים ישהו במקלטים כל הזמן, כי אין מספיק זמן התרעה, והרצף שיהיה יהיה קבוע

חיים דרוקמן:  לעשות את זה במקלטים ציבוריים או במקלטים תת קרקעיים בלתי אפשרי, בלתי הגיוני בעליל, בצורה הכי פשוטה

חיים דרוקמן:  ההבדל בין צפת לכרמיאל הוא אחד

חיים דרוקמן:  צפת קרסה כי שם יש מקלטים ציבוריים, עזוב מה היה המצב שלהם וכן הלאה, כרמיאל לא קרסה כי בן אדם יושב בבית, רואה טלוויזיה, רואה מה שהוא רוצה, אוכל, מבשל וכן הלאה, וכשיש אזעקה הוא נכנס 10 דקות לממ"ד שגם שם יש לו טלוויזיה, והוא מסודר יחסית, נגמר יוצא רגע

חיים דרוקמן:       אם אתה, אין לך ממ"ד, אתה פשוט צריך לשהות כל הזמן בתוך מקלט

חיים דרוקמן:  לשהות כל הזמן בתוך מקלט משמעותו עקור, פליט במילים פשוטות

חיים דרוקמן:  מאותו רגע, מדינת ישראל ,צה"ל ופיקוד העורף חייבים לדאוג לו להכל, לאוכל ,למזון, לטיטולים, לחיתולים, חלב, לכל דבר שצריך

חיים דרוקמן:  החשיבות של הדבר הזה היא מטורפת

חיים דרוקמן:  עכשיו, בגבול הלבנון, תוכנית מיגון הצפון עובדת, בגולן לנו אין בכלל תוכנית מיגון

חיים דרוקמן:  אנחנו, סליחה יש לי סקנדינבים מסביב, שוויץ וכן הלאה

קריאה: רק בחג האחרון ראינו

חיים דרוקמן: כן, עלינו זורקים סוכריות, לא זורקים טילים בכלל

חיים דרוקמן:  אנחנו בכלל לא נמצאים במיגון הצפון, אנחנו בכלל לא קו עימות, אנחנו קו אחר, לא יודע בדיוק איזה בדיוק, זה בכלל אבסורד

חיים דרוקמן:  ומתי נכנס לזה? לא יודע מתי יגמרו את תוכנית מיגון הצפון, עם כל המאמץ

גבי נעמן: בעוד 50 שנה חיים

חיים דרוקמן: אז על מה אנחנו מדברים ? על מה אנחנו הולכים? מחכים לוועדת חקירה שתהיה אחרי?     

גבי נעמן: אין כוונה למגן, אל תתבלבלו, 100 מיליון ועוד 100 מיליון זה אומר שמשחקים בחיים

חיים דרוקמן: נכון, לכן אני חושב שמדובר בחיי אדם בסופו של דבר, בחיי האזרחים שלנו, ואנחנו חייבם לתת מענה הכי טוב שאפשר בצורה כזו או בצורה אחרת, תמצאו את הפתרון אבל אל תפקירו את הצפון

חיים דרוקמן:  במילים הכי פשטות

מיכאל ביטון: תודה רבה לך, שי חג'ג' חברנו, יושב ראש המועצות האזוריות, רוצה עכשיו או בהמשך?     

שי חג'ג': אפשר אדוני יושב הראש, קודם כל תודה אני הגעתי באיחור ואתה נותן לי מיד לדבר

שי חג'ג':  אני קודם כל מודה

מיכאל ביטון: אוהבים אותך

שי חג'ג': יש לי פה כל כך הרבה חברים מהצפון, וכמו שאתה יודע אנחנו דרומיים

מיכאל ביטון: הם מרגישים שמיגנו אותם פחות

שי חג'ג': כן, אולי - - -      

מיכאל ביטון: שהאויב הגדול יותר בצפון והמיגון קטן יותר

שי חג'ג': קודם כל אני מסכים על כל מה שנאמר פה לתושבי הצפון

מיכאל ביטון: יפה, לויאליות

שי חג'ג': אני חושב שזה משהו כאילו לא נורמלי לחשוב שבימים האלה אנחנו רוצים לצמצם ולהקטין מיגון, אחרי מה שעברנו בתקופה האחרונה, במקום עוד להרחיב אותו, הממשלה מתעסקת בכל מיני שטויות מסביב, בדברים העיקריים היא לא מתעסקת

שי חג'ג':  אז אני חושב שהסיפור של מיגון הצפון צריך להיות בראש סדר העדיפויות ויפה שעה אחת קודם, לפני שכולנו נהיה פה בוועדות חקירה ונצטרך להסביר למה כל כך הרבה אנשים, חלילה, ייפגעו בתוצאה מזה שלא מיגנו את הצפון

שי חג'ג':  תודה

מיכאל ביטון: תודה לך גם על התמציתיות

מיכאל ביטון:  אנשי המקצוע שהוזמנו לדיון ורוצים להוסיף הערה או השלמה

מיכאל ביטון:  אלון ביטון, שלטון אזורי נמצא פה?     

מיכאל ביטון: כן, אני כאן אדוני יושב הראש, תודה על זכות הדיבור, האמת קטונתי, גם יושב הראש וגם חיים שהוא יושב ראש ועדת הביטחון שלנו וגם דוידוביץ' אמרו את דברינו

מיכאל ביטון:  אני רק פטור בלא כלום אי אפשר, אני רק אצטט ואתלה באילנות גבוהים, אלוף פיקוד העורף בדיון מ-30 בנובמבר 2022 בהיותו יושב ראש הוועדה של מיגון הצפון הציג את האיום על הגזרה בקצרה וציין כי הוא רואה לנכון להגדיר פרויקט זה כפרויקט מציל חיים

מיכאל ביטון:       אני חושב שזה אומר את מה שאנחנו ההדיוטות אומרים אבל האלוף בכבודו ובעצמו הנחה להאיץ את התהליכים, לקדם אותם, מתוך הבנה יותר טוב משלי מה צפוי, אולי, במלחמה הבאה, ואני חושב שזה אומר הכל

מיכאל ביטון:  ואני מצטרף לחברים פה ואומר שזה פשוט עוול

מיכאל ביטון: תודה ביטון, חובב צברי, ראש מועצת קריית עקרון, יושב ראש ועדת ביטחון בשלטון המקומי בבקשה חובב

חובב צברי: תודה רבה, קודם כל באמת דיון חשוב ובטח בטח כשנמצאים פה גם, בלי לפגוע באף אחד מחברי הכנסת, אבל כשנמצאים פה חברי כנסת שהם היו ראשי רשויות אתה מבין שזה בוער להם בעצמות כי הם בסוף מחוברים בתושבים שלהם, בלי לפגוע חלילה וחס באף חבר כנסת בכל העניין, אבל רואים את זה

חובב צברי:       אני אומר, לא רק בעניין של כל מה שנאמר פה צריך לממש את החלטת הממשלה, אני רוצה ללכת קצת קדימה בכל העניין, תראה, אנחנו מדברים על מועצות אזוריות ורובם הם צמודי קרקע

חובב צברי:  כשאתה הולך ומסתכל על שלומי ומסתכל על נהריה וקריית שמונה שם צריך להסתכל על זה אחרת לא רק בסיפור של תקציב, אלא הגיע הזמן ואני בזמנו אמרתי את זה לשר הבינוי והשיכון שהיה גלנט, היום הוא שר הביטחון, צריך לחשוב אחרת כי התחדשות עירונית יכולה לפתור את הבעיה במידה ויתנו ליזמים, נאמר, אנחנו יודעים ששווי הקרקע בצפון הוא בדרום הוא נמוך יותר, אז בואו נעשה קצת חשיבה אחרת, ואותו יזם, נאמר עושה עבודה גם ברעננה או בהרצליה או בתל אביב, ועושה גם את העבודה בקרית שמונה ואז הוא מרוויח את מה שמגיע לו

מיכאל ביטון: קוראים לזה קרקע משלימה, זה רעיון שרץ כבר חמש שנים, הביצוע לא, אין כלכליות

מיכאל ביטון:  בסוף אתה בודק בפריפריה בכלל מי שבסכנת רעידת אדמה, זה השבר הסורי אפריקאי, אז יש לך את עפולה, בית שאן, צפת, קריית שמונה, אילת, ערד, כל הישובים האלה קרובים ושם הכי פחות התחדשות עירונית, כל התמ"א 38 של הטבות מדינה ליזמים בכלל לא הגיעה לאן שהייתה צריכה להגיע, למקומות שמועדים לפורענות

חובב צברי: נכון

חובב צברי:  תראה אנחנו יודעים, אתה אמרת את זה קודם באיזשהו משפט שאנחנו לא עומדים בקצב בדברים שקורים לנו מבחינת, לא רק רעידות אדמה, גם בנושא של האיומים שקיימים מאיראן, או מחיזבאללה או מכל גורם עוין אחר בכל העניין

חובב צברי:  אני אומר, כי כמו שאמר רוקח קודם בסיפור, ברגע שהוא גר בבית שלו, אז יותר קל לו ליהנות מכל הסיפור הזה

חובב צברי:  אבל אם תבואו ותכניסו לכל הסוגייה הזאת - - -     

מיכאל ביטון: אז אני אומר לך שדבר אחד התקדם יפה, זה היכולת של השיכון והביטחון לשתף פעולה בקריית שמונה

מיכאל ביטון:  מה שנשאר זה לקחת את אותם 150-200 אלף שקלים שיש להם ליחידה, ולעשות פיילוט אחד שבמקום לבצע בעצמם עם עמיגור או חברות מבצעות, לצאת במכרז ליזמים ולהגיד כמה אתה רוצה ליחידת דיור כדי לתת לנו ממ"ד, קרקע ומעלית ומה שלא יהיה שם? ותעשה התחדשות עירונית ותרוויח כמה יחידות דיור

מיכאל ביטון:  זה דבר שצריך לעשות אותו

מיכאל ביטון:  להשתמש בכסף הממשלתי כמחליף של שווי הקרקע

מיכאל ביטון:  בדרך כלל אין לממשלה מענקים כאלה

קריאה: יש תוכנית חדשה בנושא הזה של הרשות להתחדשות עירונית

מיכאל ביטון: כן אבל זה עדיין לא

מיכאל ביטון:  מדברים על מסות, אני רוצה להביא אלפים, מדברים על 80,000 מבנים שהם בסכנה לרעידת אדמה

מיכאל ביטון:  אנחנו לא יכולים לעשות פיילוט של בניין אחד, זה אירוע מאסיבי שצריך לטפל בו

מיכאל ביטון:  אגב, הוא טוב לעוד היבטים, למחסור ביחידות דיור, לציפוף, לשמירת שטחים פתוחים, העולם מרוויח מהמהלך הזה הרבה דברים

מיכאל ביטון:  גבי

גבי נעמן: כן, בעניין הזה דווקא שר הביטחון לשעבר, בני גנץ כן נתן את הסכמתו לשלומי וקריית שמונה, לקחת את תקציב הממ"דים לרחוב מסוים, אצלנו זה בן גוריון, 170 ומשהו יחידות דיור

גבי נעמן:  נתנו תקצוב שבשווי כ-30 מיליון שקלים לטובת המרה, ממ"דים

גבי נעמן:  איפה הלוקש פה והבעיה? יש יזם ויש היתכנות כלכלית, אנחנו ממש בתהליך של הגשת תב"ע לוועדה המחוזית

גבי נעמן:       אני מעריך שסדר גודל בתוך שלוש שנים אכן נבנה את הרחוב הזה, אבל בשלומי יש 400 יחידות כאלה של קומות, של פינוי בינוי

גבי נעמן:  המשמעות היא זה לטווח של 20 שנים הקרובות, זה אומר שאם נסתמך על הדבר הזה, זה יהיה טוב לאוצר, יגיד אוקיי בוא אנחנו נתקדם בתהליך הזה אבל אז לא יהיה לנו מיגון, צריך להיזהר בדברים האלה

מיכאל ביטון: כן

גבי נעמן: המיגון חייב להיות מחר ולא בעוד 10 שנים, כי אז אנחנו מוותרים על המיגון

מיכאל ביטון: אבל הוועדות המיוחדות לתכנון ובניה צריכות לעזור בקיצור הליכים תכנוניים, כשמדובר במיגון

גבי נעמן: הביקוש לא יכול, תראה, 400 יחידות תכפיל אותן כפול 7-8 יחידות

גבי נעמן:  שים לב זה 4,000 יחידות דיור, חברים, שלומי לא יכולה להיכנס למסה כזו, גם לא קריית שמונה, ולכן חשוב מאוד שנתמקד מבחינת למכור

גבי נעמן:  זה צריך להיות בטווח של 20 שנים

גבי נעמן:  ולכן אני מבקש לחזור לנושא של המיגון, המיגון הוא החיים שלנו

מיכאל ביטון: בסדר גמור

מיכאל ביטון:  תודה גבי

מיכאל ביטון:  אליהו רגב, מנהל מינהל החירום משרד הפנים, אבל גם היה יושב ראש ועדה קרואה בירכא, נכון? עשה עבודה טובה בקורונה, ברוך הבא

מיכאל ביטון:  בבקשה אליהו

אליהו גבאי: תודה רבה אדוני יושב הראש, תודה רבה על ההזדמנות, אני אומר בקצרה

אליהו גבאי:  גם בהיותי יושב ראש ועדה בין-משרדית שטיפלה והגישה את המסקנות שלה לראש המל"ל ולרוה"מ בנושא רשויות בסיכון מיוחד לרעידת אדמה לפני שנה וגם כמי שהיה שותף לדיוני החלטת הממשלה בב'-302 וכמי שבאופן שוטף מטפל בקידום הכנות הרשויות המקומיות למצבי החירום

אליהו גבאי:       אין לי ספק שצריכים להיות פה כמה דברים, קודם כל, מימוש ההחלטה כדי לקדם את המוכנות שבעצם תסייע גם להצלת חיי אדם וגם לחופש הפעולה של צה"ל על פי תרחישי ה - - - שאנחנו מבינים, והנושא הזה הוא כמובן מחויב המציאות

אליהו גבאי:  כאשר צריך לשים דגש לכמה דברים לפי דעתי, אחד, זה קודם כל הדגש הוא קיומה של תוכנית רב שנתית ולא שנתית כי אחרת זה בעצם גורם לכל מיני בעיות כמו שנאמר פה על ידי משרד הביטחון

אליהו גבאי:       אני חושב שכרגע במצוקה שקיימת כי היא קיימת ולכן מתקצבים פחות, צריך לשים דגש על מיגון וחיזוק בעדיפות ראשונה, ויש לא מעט מבנים כאלה שברגע שאתה בונה מיגון, והם ממופים, דרך אגב, בעיקר בקרית שמונה ולא רק, אני מניח שהמנהלת מכירה טוב יותר, זה, מהשיחות שלי עם מפקד פיקוד העורף, זו עדיפות גם שפיקוד העורף רואה אותה, זה קודם כל למגן, כרגע עם הכסף שישנו, את מה שגם נותן פתרון גם לחיזוק מפני רעידות אדמה

אליהו גבאי:       אני חושב שצריך לשים פה דגש על עוד עניין, זה כרגע שוב מתוך המצוקה התקציבית הקיימת, אלא אם כן היא תיפתר, זה הנושא של המרחבים העירוניים בשלומי ובקריית שמונה בהסתכל על התרחיש

אליהו גבאי:  אנחנו רואים את זה גם בדרום, יורים ופוגעים גם בחיי אדם וגם ברכוש יותר באשקלון ויותר בשדרות מאשר במרחבים הכפריים, ולכן אם צריך לבנות סדרי עדיפויות זה גם חלק מהשיקול שצריך להיות

אליהו גבאי:  ואני ממתין בציפייה דרוכה ואני מקווה באופטימיות לתשובת מנכ"ל רוה"מ לעניין הזה, מתוך ציפייה שאכן משהו ישתנה ותהיה תוספת תקציבית ראויה

מיכאל ביטון: תודה אליהו

מיכאל ביטון:  אריאל גלבוע, ראש חטיבת מרחב אזרחי מל"ל

מיכאל ביטון:  וגם תתייחס אריאל גם על מגן הצפון וגם האם אתם הולכים להוביל את הסיפור של רעידות אדמה? כי נראה שיש ואקום בממשלה בתחום הזה לפי מכתבו של גלנט לבנימין נתניהו לאחרונה

אריאל גלבוע: אוקיי, אז בוקר טוב אדוני יושב הראש

אריאל גלבוע:  כמה נקודות, אחד להעמיד על דיוקם של דברים, הקבינט המפורסם ב'-302 היו לו שני חלקים

אריאל גלבוע:  החלק הראשון דיבר על להקצות או להצביע על תקציבים לשנים 2018-2019 ואותם 5 מיליארד מפורסמים, לצערנו הם לא נקבעו בבסיס התקציב, הם נקבעו כתוכנית, כמו שתיאר חבר הכנסת, כמצפן, עד 2030 ואף פעם הדבר הזה לא בא לכספים רגע מסודרים כתוכנית מסודרת

אריאל גלבוע:       מה שכן קרה, זה שעלינו על המסילה ב-2021 ובאמת הגיעו הכספים

אריאל גלבוע:  בהתחלה 100 מיליון אחרי זה 250 מיליון ובאמת השנה אנחנו נקלעים לבעיה תקציבית של 100 מיליון ואנחנו, גם אל מול הגופים המקצועיים, פועלים כדי להעלות את הדבר הזה, וגם עובדים מול מנכ"ל משרד רוה"מ

אריאל גלבוע:       השילוב שנאמר פה גם על ידי אלה ממשרד הפנים וגם על ידי חבר הכנסת שוסטר, של שילוב בין התחדשות עירונית ובין חיזוק רעידת אדמה ובין מיגון הוא השילוב האופטימלי

אריאל גלבוע:  וכן, אנחנו עובדים אל מול כל המשרדים, גם משרד הביטחון גם משרד השיכון, גם הרשות להתחדשות עירונית וגם המועצה הלאומית לכלכלה וכל גורם אפשרי כדי להביא כבר השנה סכומי כסף גם לסיפור רעידת האדמה, ובראייה כוללת לנתב את הכספים האלה ביחד עם המיגון באזור הצפון

אריאל גלבוע:  יש אזורים קלאסיים כמו קריית שמונה אבל אפשר למצוא עוד מקומות כאלו

אריאל גלבוע:       אני מזכיר שגם בוועדת השרים, שאנחנו הגוף המטה של וועדת שרים לעניינים מוכנות הזירה האזרחית, אז אנחנו גם בוועדה הקודמת שהייתה בממשלה הקודמת הבאנו את סיפור המיגון וגם רעידת האדמה לידי דיונים כולל החלטות, וגם בוועדה הקרובה שתהיה, אני מקווה בחודש הקרוב, נעלה את סוגיית רעידת האדמה ואנחנו לא נרפה גם בסוגיות האחרות

אריאל גלבוע:  תודה רבה

מיכאל ביטון: תודה רבה

מיכאל ביטון:  לא קיבלנו תשובות טובות

מיכאל ביטון:  ואטורי אנחנו מסיימים את הדיון

מיכאל ביטון:  אתה רוצה להגיד משהו בכל זאת?     

ניסים ואטורי: כן, כתושב הצפון, אני מצטער הייתי פה בוועדת הבריאות

מיכאל ביטון: סלחנו לך, אנחנו מסכמים, קדימה

ניסים ואטורי: טוב כבעל ניסיון אני אומר, גם בנושא הזה של המיגון, קודם כל בפיקוד העורף אני לוחץ להקים את ועדת המשנה ועדיין לא הוקמה

ניסים ואטורי:  אני היום נפגש עם ראש הממשלה בנושא, גם בנושא מיגון לצפון

ניסים ואטורי:  אני חושב שצריך להעלות את זה לסדר היום, ואנחנו כולנו פה מאוחדים

מיכאל ביטון: מה תהיה תפקידה של הוועדה?     

ניסים ואטורי: ועדת משנה בוועדת חוץ וביטחון היא ועדה לפיקוד העורף, אז היא אחראית גם על מיגון - - -     

מיכאל ביטון: מעולה, אתה תעמוד בראשה?     

ניסים ואטורי: אני ביקשתי

ניסים ואטורי:  עד שלא פורסם שאני קבלן בתקשורת אז לקח זמן ליולי להבין

מיכאל ביטון: אה, הבנתי

ניסים ואטורי: יש עניינים מעבר לזה, הייתי בפיקוד העורף 20 שנים, גם חיים אני יודע שהיה

ניסים ואטורי:  מאז שהשתחררתי מהצבא מחיל האוויר, הייתי בחילוץ, עברתי בפיקוד העורף, אני הרבה שנים קבלן, אני מזהה בניינים שעומדים לפול, זה הכי מחריד

ניסים ואטורי:  אתה נוסע בטבריה ברחוב הראשי - - - חיים ואתה רואה את הבניינים שהפצצה הכי קטנה שתיפול ליד הבניין עצמו כולו יקרוס

מיכאל ביטון: רעידת אדמה, למה פצצה?     

ניסים ואטורי: שנינו היינו בסיור גם בטבריה, ואתה רואה עמודים של 20 על 20 עם הטיח שלהם, בסוף אתה מגיע ל-12 על 12 אתה לא יודע איך זה מחזיק ארבע קומות

מיכאל ביטון: הייתי מפקד נפה בפיקוד העורף של טבריה נצרת, בית שאן, כולם שלי, עפולה, אני אומר לכם ברעידת אדמה באזור הזה השבר הסורי אפריקאי, שבר יגור, חבר'ה שיכון ד' יורד למטה בלי מעלית, פשוט יורד למטה

מיכאל ביטון: זה אסון

מיכאל ביטון: אסון מטורף

מיכאל ביטון:  מטורף

מיכאל ביטון:  אני לא מבינה איך מדינה יכולה לשבת בשקט

מיכאל ביטון: כבר נפלו בניינים בישראל

מיכאל ביטון:  היו לנו ניסים ונפלאות שלא מתו אנשים

מיכאל ביטון:  במרכז הארץ קרסו בניינים, רק לאחרונה עוד לפני רעידות

מיכאל ביטון:  אם אנחנו לא נתעורר, בעוונותינו זה יהיה כמו אסון מירון

מיכאל ביטון:      אתה יודע, אתה מגלגל בעיה ורק כשיש אסון אתה מתחיל

מיכאל ביטון: לא, לא מירון

מיכאל ביטון:  מי שהיה ברעידת האדמה בטורקיה וראה מה שקורה שם

מיכאל ביטון:  ברעידה של 1993 מתו 60,000 הרוגים, וזה מספר משוער

מיכאל ביטון:  למה הוא משוער? כי אף אחד לא יודע באמת כמה

מיכאל ביטון:  כי משפחות שלמות נכחדו, אין מי שידווח בכלל

מיכאל ביטון:  אז אנחנו הולכים למצב דומה בטבריה, בית שאן, נצרת, חלק מעפולה, ואנחנו מדינה שמעדיפה לעשות ככה

מיכאל ביטון:  לא ראינו, לא שמענו, לא יודעים

מיכאל ביטון: טוב לסיכום ואטורי כי אנחנו בסוף

ניסים ואטורי: לסיכום

ניסים ואטורי:  קודם כל אני לא רוצה להיות נביא זעם, אבל אנחנו נמצאים בתקופה מאוד מתוחה ביטחונית, אנחנו לא רחוקים מעימות, אמרו את זה בתקשורת, אני לא משתמש במידע שיש לי מחוץ וביטחון

ניסים ואטורי:  אני בחודשיים האחרונים מדבר על כל מיני דברים, אמרו ארצות הברית, הציטוטים שלי לא נכונים, אבל היום פורסם בתקשורת על אלפי מכולות שיצאו מישראל של נשק, של בעיקר פגזים, על זה דיברתי, לא יכולתי להגיד בריש גלי מה זה

ניסים ואטורי:      אני אומר לכם שאנחנו נמצאים בשלב קריטי מאוד בנושא מיגון הצפון

ניסים ואטורי:  הצפון בעיקר בגלל המתיחות הביטחונית, אני לא רוצה לפרט יותר מידי אבל אנחנו נמצאים לקראת עימות, זה פורסם בתקשורת, ואני לא מבין לאן אנחנו הולכים מכאן

ניסים ואטורי:  אני לא רואה מישהו שמתעסק בנושא הזה, צריך לשים את זה על השולחן, אני יודע שבינינו יש שיתוף פעולה לא קשור פוליטי

מיכאל ביטון: כן

ניסים ואטורי: חייבים למגן את הצפון, יהיה כאן אסון, אני אומר את זה עכשיו, זה מוקלט

ניסים ואטורי:  מי שרוצה

ניסים ואטורי:  הקברניטים של המדינה צריכים להבין דבר אחד

ניסים ואטורי:  עכשיו לתגבר את התקצוב של מיגון הצפון, אם לא, תהיה קטסטרופה

ניסים ואטורי:  אנשים רבים יהרגו כנראה בגלל הנושא הזה

ניסים ואטורי:  ברגע שתהיה התקפה, אנחנו לא מדברים כבר על התקפה כמו שלמדנו בעבר, מידתי, זורקים שתי פצצות אנחנו מחזירים להם ארבע

ניסים ואטורי:  תהיה כאן בעיה מאוד קשה וחייבים לטפל בזה, זה מפליא אותי שאף אחד לא מתייחס לזה כרגע

ניסים ואטורי:  במיוחד מערכת הביטחון - - -     

מיכאל ביטון: כן

מיכאל ביטון:  אנחנו עוררנו את הנושא

מיכאל ביטון:  הערנו אותו בוועדה

ניסים ואטורי: אז אני מעורר שוב פעם

מיכאל ביטון: בעקבות העוררות הזאת זה הלך לעיתונות וזה גרם לשר האוצר לבוא לצפון, אבל בסוף התשובות הן לא תשובות

מיכאל ביטון:  יאללה לסיכום

ניסים ואטורי: אני קורא ליושב ראש ועדת חוץ וביטחון, לא אני שישים מישהו אחר, כרגע דחוף, בוועדת משנה, כי חייבים

מיכאל ביטון: נכניס את זה לסיכום של הוועדה

ניסים ואטורי: אין ועדה, אין תקציב, אין כלום, אין מיגון

ניסים ואטורי:  אין מיגון, הרבה אנשים ימותו מהדבר הזה

ניסים ואטורי:  אני מקווה שלא, אבל אם תהיה מלחמה זה מה שיקרה

מיכאל ביטון: תודה רבה, אנחנו מסכמים

מיכאל ביטון:  ראשית, תודה למשתתפים, לאנשי המקצוע, נתתם לנו תמונה שלמה ואמיתית, אבל התמונה עצובה

מיכאל ביטון:  הוועדה רואה בחומרה את המצב שבו החלטות ממשלה והחלטות קבינט לא מתקיימות במלואן

מיכאל ביטון:  יש פיחות זוחל בהתחייבויות הממשלתיות למיגון הצפון

מיכאל ביטון:  עד שהתחלנו גל של עבודה יפה, של כמה מאות מיליונים, תקציב המדינה הנוכחי מכסה בין 70-100 מיליון שקלים התחייבויות עתידיות, שלא לדבר על הספק מי ישלם חלק מההתחייבויות של שנה קודמת, שפה נדלקה נורה אדומה גם בנושא הזה

מיכאל ביטון:      אם הממשלה תמשיך בקצב הזה למגן את הצפון, הנינים שלנו יקבלו ממ"ד

מיכאל ביטון:  כי אם הממשלה אמרה שזה עולה 5 מיליארד, והיא אמרה ב-10 שנים 500 כל שנה, אז הילדים שלנו ייהנו

מיכאל ביטון:  אבל אם זה 100 מיליון, 5 מיליארד חלקי 100 מיליון זה מיגון ב-50 שנים

מיכאל ביטון:  זו בדיחה

מיכאל ביטון:  זה לעג לרש

מיכאל ביטון:  זאת הפניית עורף לתושבי הצפון

מיכאל ביטון:  ראשי הרשויות ונציגי התושבים שדיברו פה מדם ליבם מרגישים היום שהם סוג ב' ביחס למיגון השלם שביצענו בעוטף עזה, בשדרות, גם ב-4-5 קילומטר

מיכאל ביטון:  פה את הקילומטר הראשון אין כסף לסיים

מיכאל ביטון:  הדבר הזה חמור ביותר

מיכאל ביטון:      אנחנו קוראים לראש הממשלה לכנס דיון בקבינט ולכנס דיון בממשלה, וקוראים לשר האוצר לתקצב את זה במאות מיליונים בכל שנה

מיכאל ביטון:  ואני חושב שהדבר הזה לא יעבור לסדר היום בתקציב המדינה

מיכאל ביטון:  הוא יהדהד

מיכאל ביטון:  חומרת המצב והאיומים הם דחופים

מיכאל ביטון:  הדגמה לירי טילים ראינו לא מזמן

מיכאל ביטון:      אנחנו נושאים באחריות של חייהם של תושבי הצפון, ואנחנו דורשים הגדלה מיידית של מאות מיליונים לפרויקט מיגון הצפון

מיכאל ביטון:  ואיפה שניתן לעשות התחדשות עירונית, לעשות

מיכאל ביטון:  אבל שלא ישתמשו בתירוץ של התחדשות עירונית כדי לעכב מיגון, איפה שיש היתר ואפשר לרוץ, נרוץ

מיכאל ביטון:  אבל מיגון חייב להיות

מיכאל ביטון:  זאת הדרישה המינימלית

מיכאל ביטון:      הדבר הזה מגובה גם באיום של רעידות אדמה, ששם אפילו לא ברור איך הממשלה מטפלת? ששם שר הביטחון כותב לראש המשלה יש ברדק בתחום, מי מוביל את זה? המל"ל צריך להוביל את זה

מיכאל ביטון:  המל"ל אמור לסנכרן מצבים כאלה של אינטרס לאומי שהוא לא מטופל כמו רעידת אדמה

מיכאל ביטון:  והכתובת על הקיר

מיכאל ביטון:  ואנחנו פה לא נביאי זעם, אבל אנחנו מלווים את הנושא הזה עוד מוועדת כלכלה, ועוד ממשרד הביטחון, ולאט לאט הציבור מבין פה את הבעיה, כי זה כמעט חמק ועבר מתחת לאף של כולם, עד שפתחתי את ספר התקציב מול שר האוצר שבא בחגיגיות להודיע על תקציב המדינה במליאה ושאלתי אותו על ה-70 וה-100 מיליון ולא היו תשובות טובות

מיכאל ביטון:  ועדיין אין תשובות טובות

מיכאל ביטון:       אז זה לא מספיק בשעת משבר וטילים לעלות לצפון, השרים וחברי הכנסת צריכים עכשיו לפעול כדי להביא את הכסף, לא כשיהיו טילים

מיכאל ביטון:  ואני מצטרף פה לקריאה של ואטורי שזה מצדיק ועדה שמתמחה במיגון ובפיקוד העורף וכל שכן שהיא תהיה ועדת משנה של הוועדה של חוץ וביטחון כיוון שלא יהיו תירוצים של סודיות ומידע, והכל יהיה מונח בפניה והיא תוכל לזמן את מי שצריך לתת תשובות

מיכאל ביטון:       הוועדה לקידום וחיזוק הנגב והגליל תקיים דיון מעקב בעוד שלושה שבועות על סוגיית מיגון לצפון

מיכאל ביטון:  ביום חמישי אנחנו עולים לשטח לראות התחלת מיגון בשתולה, לשלומי, ולראות עוד יישוב, ולראות מה קורה בעיניים

מיכאל ביטון:  אנחנו מבקשים מהנציגים שהיו איתנו, מהאוצר, מהביטחון מהפנים, מהבינוי, וחברי כנסת ,להיות איתנו בסיור הזה ולהפגין נוכחות, להראות שאכפת לנו

מיכאל ביטון:  אני חושב שזה דבר חשוב מאוד, ושהציבור רוצה שנגיע לשם, לא בשעת משבר, דווקא עכשיו

ניסים ואטורי: מתי?     

מיכאל ביטון: זה ביום חמישי הקרוב

מיכאל ביטון:  אנחנו נוציא הודעה לכלל חברי הוועדה, לחברים שהיו פה, לחברי הכנסת ובשאיפה לכל חברי הכנסת, נפיץ את ההזמנה לסיור הזה

מיכאל ביטון:  הסיור הזה חשוב מאין כמוהו

מיכאל ביטון:  אני מודה למי שעשה עבודה, והביא את הממ"דים הראשונים לצפון, גם לאגף הבינוי, שאני לא זוכר את השם המדויק שלו ממשרד הביטחון, גם לחבירה לעמיגור, גם לאת"ק שמצא את הכסף, למשרד הפנים שעזר בהיתרי בניה, לשוטפות עם משרד השיכון בלי אגו, למנף כסף ביחד, הניכר הדבר בעיניכם ששלושה משרדי ממשלה יודעים לעבוד ביחד?     אני זוכר שר הפנים, אריה דרעי, לפני שתי ממשלות, ביחד איתי ועם השיכון, הגינו את השותפות הזאת

מיכאל ביטון:  אני מודה לכם על שיתוף הפעולה הזה

מיכאל ביטון:  הציבור מתברך בו כשמשרדי הממשלה יודעים לעבוד ביחד

מיכאל ביטון:  אנחנו נעבוד עם ראשי הרשויות ולא נרפה מהנושא הזה, תודה רבה לכולם